title: Tornado (1865)

text: Alus siirrettiin torpedokoulutusalukseksi Ferroliin 1880-luvulla.


title: Eero-Matti Auvinen

text: Eero-Matti Auvinen (s. 5. maaliskuuta 1996 Janakkala) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikentän puolustaja.


title: Maria de Molina (1868)

text: Maria de Molina oli Espanjan laivaston vuonna 1868 vesillelaskettu puurunkoinen potkurikorvetti.


title: Maria de Molina (1868)

text: Alus laskettiin vesille 1868.


title: Maria de Molina (1868)

text: Aluksen kohtalo ei ole tiedossa.


title: Bard (Italia)

text: Bard [bar] on 140 asukkaan kunta ja kylä Italian luoteiskulman Aostanlaaksossa. Se sijaitsee 47 kilometriä alueen suurimman kaupungin Aostan kaakkoispuolella.


title: Bard (Italia)

text: Aostanlaakson kapeimmassa kohdassa 381 metrin korkeudella merenpinnasta sijaitseva Bard kuuluu Italian kauneimpien kylien järjestöön "I Borghi più belli d’Italia". Kylässä on nelisenkymmentä taloa, ja kylästä johtaa serpentiinitie rinnettä ylös Bardin linnoitukseen.


title: The Burning Cold

text: The Burning Cold on Omnium Gatherumin kahdeksas studioalbumi, joka julkaistiin 31. elokuuta 2018.


title: The Burning Cold

text: Albumin sanoituksellisiin teemoihin kuuluvat ihmisen kokemat suuren surun ja onnen hetket sekä yksilön ajatusmaailmaa vihasta, rakkaudesta ja kuolemasta.


title: Adalia (kovakuoriaissuku)

text: Adalia on kovakuoriaisten ("Coleoptera") lahkoon kuuluva leppäkerttusuku. Sukuun kuuluu ainakin 4 lajia. Lajimäärä vaihtelee eri lähteissä. Suomessa on tavattu 3 Adalia-suvun lajia.


title: Berkant Güner

text: Berkant Güner (s. 19. helmikuuta 1998) on turkkilais-saksalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikenttä. Güner on edustanut sekä Saksaa että Turkkia nuorten maajoukkueissa.


title: Étroubles

text: Étroubles on noin 500 asukkaan kunta Italian luoteiskulman Aostanlaaksossa. Se sijaitsee 20 kilometriä alueen suurimman kaupungin Aostan luoteispuolella.


title: Étroubles

text: 1280 metrin korkeudella merenpinnasta sijaitseva Étroublesin kylä kuuluu Italian kauneimpien kylien järjestöön "I Borghi più belli d’Italia". Kylässä on noin 150 asukasta.


title: Étroubles

text: Vuonna 2005 keskiajalta peräisin olevassa kylässä toteutettiin projekti, jossa sen ulkotiloihin sijoitettiin pysyvästi 21 taideteosta italialaisilta ja muunmaalaisilta taiteilijoilta. Heihin lukeutuvat Italo Bolano, Brenna Charles, Yves Dana, Hans Erni, Michel Favre, Albert Féraud, Alberto Gambale, Guido Magnone, Assaf Mekhtiev, Eveline ja Bacchi Fabrizio Verzotti Otis, Giulio Schiavon, Salvatore Sebaste, Siro Vierin ja Sergio Zanni.


title: Universal Satan

text: Universal Satan on Turmion Kätilöiden kahdeksas studioalbumi, joka julkaistiin 14. syyskuuta 2018. Albumi meni suoraan Suomen virallisen listan ykköseksi viikolla 38/2018.


title: Universal Satan

text: Albumin valmistumista edelsi yhtyeen huhtikuussa 2018 Facebook-sivullaan antama vapaa mediatiedote, jossa kerrottiin syksyllä 2017 tehdystä päätöksestä hajottaa yhtye vuoden lopussa, koska ”olisi oikea aika alkaa tutustumaan paremmin vaimoihinsa ja perheisiinsä” ja ”disko ei sovi aikuisille miehille”. Samassa tiedotteessa kuitenkin ilmoitettiin, että syksyllä 2018 julkaistaisiin uusi albumi Universal Satan, jonka ensisingle ”Sikiö” kuultiin tiedotteen julkaisupäivämäärällä Radio Rockilla.


title: Universal Satan

text: Albumilla vierailee näyttelijälegenda Heikki Kinnunen.


title: Willie O’Ree

text: Willie Eldon O’Ree (s. 15. lokakuuta 1935 Fredericton, Kanada) on kanadalainen jääkiekkoilija, joka oli ensimmäinen tummaihoinen NHL-pelaaja. O’Ree pelasi pääosan urastaan alemmissa sarjoissa, muun muassa 13 kautta WHL-liigassa. NHL:ssä hänelle merkittiin yhteensä 45 ottelua Boston Bruinsissa.


title: Willie O’Ree

text: O’Ree oli edellekävijä, jonka ansiosta afroamerikkalaiset nuoret ovat pystyneet haaveilemaan NHL-urasta. Hän on lisäksi toiminut pelaajauransa jälkeen NHL:n nuoriso-ohjelmissa yli 20 vuoden ajan, minkä ansiosta hänet valittiin vuonna 2018 vaikuttajien kategoriassa Hockey Hall of Fameen.


title: Willie O’Ree

text: Willie O’Ree syntyi vuonna 1935 Kanadan Frederictonissa. Hänen isovanhempansa olivat muuttaneet Yhdysvalloista Kanadaan niin sanottua maanalaista rautatietä pitkin tuhansien muiden orjuutta paenneiden afroamerikkalaisten kanssa. Willie oli nuorin Rosebud ja Harry O’Reen 13:sta lapsesta.


title: Willie O’Ree

text: O’Ree alkoi pelata jääkiekkoa kolmevuotiaana, ja seuratoimintaan hän liittyi viisivuotiaana. Hän innostui lajista ja pelasi säännöllisesti takapihansa kaukalossa. O’Ree oli 14-vuotias, kun hän seurasi parikymppistä isoveljeänsä ensimmäiseen joukkueeseensa. O’Ree pelasi 15-vuotiaana Fredericton Falconsissa New Brunswickin amatööriliiton pudotuspeleissä.


title: Willie O’Ree

text: O’Ree pelasi 1951–1952 Fredericton Merchantsissa Yorkin piirikunnan liigassa ja Fredericton Capitalsin juniorijoukkueessa. Capitalsin miesten kokoonpanoon hän nousi kaudeksi 1953–1954. Kanadan amatööriliigojen mestaruusturnauksessa Allan Cupissa O’Ree teki Capitalsissa seitsemän maalia seitsemässä pelissä. O’Ree muutti 19-vuotiaana Quebeciin, missä hän pelasi kauden 1954–1955 Quebec Frontenacsissa Quebecin juniorisarjassa.


title: Willie O’Ree

text: Kitchener Canucksissa kaudella 1955–1956 O’Ree loukkaantui pahoin, kun hän sai kiekosta suoraan oikeaan silmäänsä. Osuma mursi O’Ree nenän ja poskiluun sekä aiheutti 95-prosenttisen oikean silmän sokeutumisen. Lääkäri neuvoi O’Reetä lopettamaan uransa. O’Ree ei kuitenkaan lopettanut, vaan salasi asian kaikilta. Hän haaveili NHL-urasta, eikä sokea pelaaja voinut pelata NHL:ssä sen sääntöjen mukaan.


title: Willie O’Ree

text: O’Ree palasi kaudeksi 1956–1957 Ontariosta Quebeciin. Hän pelasi yhteensä kolme kautta Quebec Hockey Leaguen Quebec Acesissa. Aces teki kaudeksi 1957–1958 yhteistyösopimuksen NHL-joukkue Boston Bruinsin kanssa. Sen ansiosta O’Ree pääsi tekemään tammikuussa 1958 NHL-debyyttinsä, jolloin hänestä tuli NHL:n ensimmäinen tummaihoinen pelaaja.


title: Willie O’Ree

text: Kauden 1959–1960 O’Ree edusti EPHL-liigan Kingston Frontenacsia. Sieltä hän siirtyi seuraavaksi kaudeksi takaisin Bruinsiin, missä hän pelasi 43 runkosarjaottelua. O’Ree teki toistamiseen historiaa, kun tammikuussa 1961 hän teki ensimmäisenä tummaihoisena pelaajana maalin NHL:ssä. Koko kauden aikana hän teki lopulta 4 maalia 43 runkosarjaottelussa.


title: Willie O’Ree

text: Bruins kauppasi O’Reen kesällä 1961 Montreal Canadiensiin. Hän pelasi vain EPHL-liigan Hull-Ottawa Canadiensissa, ja Montreal myi hänet marraskuussa 1961 WHL-liigassa pelanneeseen Los Angeles Bladesiin. Bladesia O’Ree edusti kuuden kauden ajan. Hän oli pelannut uransa alun vasempana laitahyökkääjänä, mutta Bladesin valmentaja Alf Pike siirsi hänet kaudella 1964–1965 oikeaan laitaan. Hän teki tuolla kaudella henkilökohtaisen maaliennätyksensä, 38 maalia.


title: Willie O’Ree

text: O’Ree kaupattiin kesällä 1967 Bladesista San Diego Gullsiin, jota hän edusti seitsemällä kaudella. Kaudella 1968–1969 hän teki piste-ennätyksensä 79 pistettä ja hänet valittiin WHL:n kakkostähdistökentälliseen. O’Ree pelasi ison osan kaudesta 1972–1973 AHL-joukkue New Haven Nighthawksissa.


title: Willie O’Ree

text: O’Ree pelasi kaudet 1974–1975 ja 1975–1976 Southern California Senior Hockey Leaguen San Diego Charmissa. Hän lopetti keväällä 1976 mutta palasi vielä kaudeksi 1978–1979 Pacific Hockey Leaguen San Diego Marinersiin.


title: Willie O’Ree

text: Jääkiekkouransa jälkeen O’Ree työskenteli turvallisuusyrityksen työnjohtajana. Vuonna 1990 hän aloitti IHL-joukkue San Diego Gulls pr-henkilönä. NHL pyysi hänet vuonna 1996 mukaan erääseen kaupunkikiekkoilun ohjelmaan. Kaksi vuotta myöhemmin O’Ree aloitti NHL:n nuorisokehityksen johtajana ja NHL:n lähettiläänä. Hän on tämän jälkeen kiertänyt Hockey Is For Everyone -ohjelmassa kouluissa, NMKY:issä, poikien ja tyttöjen kerhoissa sekä nuorisovankiloissa.


title: Willie O’Ree

text: O’Reeta on kutsuttu välillä ”jääkiekon Jackie Robinsoniksi”. Robinson oli ollut afroamerikkalaisten uranuurtaja baseballin MLB-sarjassa.


title: Willie O’Ree

text: O’Ree sai vuonna 2003 Lester Patrick Trophy työstään Yhdysvaltain jääkiekon hyväksi. Vuonna 2005 hänelle myönnettiin Order of New Brunswick- ja vuonna 2010 Order of Canada -kunniamerkki. Order of Canadan hän sai työstään nuorten ja jääkiekon parissa.


title: Willie O’Ree

text: NHL perusti vuonna 2018 Willie O’Ree Community Hero Awardin, joka jaetaan jääkiekon parissa vaikuttavalle henkilölle, joka on O’Reen tavoin ollut jääkiekon kautta kehittämässä luonnetta, opettamassa elämäntaitoja ja pitämässä esillä myönteisiä arvoja. Hockey Hall of Fame aateloi O’Reen myöhemmin samana vuonna jääkiekon kehittäjien kategoriassa. Hän oli Grant Fuhrin ja Angela Jamesin jälkeen kolmas tummaihoinen Hockey Hall of Famessa.


title: Pontechianale

text: Pontechianale on runsaan 200 asukkaan kunta Italian luoteisosassa lähellä Ranskan rajaa. 1 620 metriä merenpinnan yläpuolella sijaitseva kunta kuuluu Cuneon maakuntaan Piemonten hallintoalueella. Se sijaitsee runsaat sata kilometriä Torinosta lounaaseen.


title: Pontechianale

text: Pontechianalessa sijaitseva Chianalen kylä (hallintotyypiltään frazione) kuuluu Italian kauneimpien kylien järjestöön "I Borghi più belli d’Italia". 1 800 metrin korkeudella sijaitsevan kylän läpi kulkee Varaita-joki, jonka ylittää vanha kivisilta. Sillan lähellä on kylän keskusaukio suihkulähteineen. Aukion laidalla on 1300-luvulta peräisin oleva yksinkertainen kirkko kellotorneineen. Keskeisen kadun Chemin Royalin varrella on entinen kalvinistinen kirkko Casa Martinet.


title: Zeit (kappale)

text: Zeit on Bianca Shomburgin esittämä kappale, joka edusti Saksaa vuoden 1997 Eurovision laulukilpailussa Irlannin Dublinissa.


title: Zeit (kappale)

text: Kappale sijoittui Euroviisuissa 25 maan joukosta sijalle 18. 22 pisteellä.


title: Zoltán Lajos Bay

text: Zoltán Lajos Bay (1900–1992) oli unkarilainen fyysikko. Hän väitteli Budapestin yliopistosta ja jatkoi opintojaan Berliinissä. Vuodesta 1930 hän toimi teoreettisen fysiikan professorina Szegedin yliopistossa. Hän osallistui tutkateknologian kehittämiseen ja sai useita patentteja elektroniputkiin ja loisteputkiin liittyen. Vuonna 1946 hänen ryhmänsä mittasi Kuusta heijastuvia tutkasäteitä. Vuodesta 1948 hän työskenteli Yhdysvalloissa.


title: Probudi me

text: Probudi me on ENI:n esittämä kappale, joka edusti Kroatiaa vuoden 1997 Eurovision laulukilpailussa Irlannin Dublinissa.


title: Probudi me

text: Kappale sijoittui Euroviisuissa 25 maan joukosta sijalle 17. 24 pisteellä.


title: Garbagna

text: Garbagna on runsaan 700 asukkaan kunta Italian Alessandrian maakunnassa Piemonten hallintoalueella.


title: Garbagna

text: Garbagna kuuluu Italian kauneimpien kylien järjestöön "I Borghi più belli d’Italia".


title: Garbagna

text: Kylän keskusaukio on renessanssiajalta peräisin oleva Piazza Doria, jonne on vuonna 1853 istutettu neljä hevoskastanjapuuta. Niiden keskellä on kaarirakennelma vanhan lähteen muistona. Aukion laidalla on Dorian palatsi ja San Roccon rukoushuone (n. 1580), jonka julkisivua koristaa Giovan Battista Carlonen (1603–1684) tekemä fresko.


title: Garbagna

text: Kunnan vanha keskusta on nimeltään Contrada. Siellä on kahdeksankulmainen Johannes Kastajalle omistettu kirkko San Giovanni Battista Decollato vuodelta 1714.


title: Garbagna

text: Kylän yläpuolisessa rinteessä on 800-luvulta peräisin oleva linna.


title: Whisky priest

text: Whisky priest () on jumalanpalvelusten ja muiden uskonnollisten toimitusten tekijä, joka osoittaa selviä merkkejä moraalisesta heikkoudesta, vaikka samaan aikaan opettaa korkeaa moraalia.Viskipapin vajaavaisuudet voivat sisältää monia paheita, mutta yleensä niihin sisältyy alkoholismi. Graham Greene mainitsee toisen henkilön käyttäneen termiä hänen matkailukirjassaan "Lawless Road", joka julkaistiin vuonna 1939. Greene myös käytti "viskipappia" viitatessaan nimeämättömään päähenkilöön romaanissaan "The Power and the Glory" vuodelta 1940.


title: Whisky priest

text: Satiirisen tilannekomedian "Kyllä, herra ministeri" kolmannen tuotantokauden jakson numero kolme nimi on "The Whisky Priest". Sarjan yhden päähenkilön Jim Hackerin vaimo kertoo hänelle, että toisin kuin sarjan toinen henkilö Sir Humphrey Appleby, hänellä on ainakin tarpeeksi moraalista järkeä "tietää," milloin hän on tehnyt väärin.


title: Luettelo transneptunisista kohteista

text: Tämä on luettelo transneptunisista kohteista. Transneptuninen kohde on Aurinkoa keskimäärin Neptunuksen radan ulkopuolella kiertävä pikkuplaneetta


title: Sakari Alhopuro

text: Eero Sakari Alhopuro (s. 7. toukokuuta 1945 Tampere) on suomalainen lääketieteen tohtori, turkulaisen Lääkäriasema Pulssin entinen omistajayrittäjä ja nykyinen suurlahjoittaja. Hän on saanut lääkintöneuvoksen arvonimen.


title: Sakari Alhopuro

text: Sakari Alhopuro syntyi Tampereella ja kävi koulunsa Helsingissä Lauttasaaren yhteiskoulussa. Lukioaikana hän vietti vuoden Youth For Understanding -järjestön vaihto-oppilaana kirurgiperheessä Yhdysvaltojen Michiganissa. Hän suoritti lääketieteen lisensiaatin tutkinnon Turun yliopistossa 1973 ja lääketieteen tohtorin tutkinnon Helsingin yliopistossa 1978. Väitöskirja käsitteli luiden kasvua.


title: Sakari Alhopuro

text: Alhopuro perusti vuonna 1973 yhdessä Kari Aitasalon kanssa yksityisen Puutarhakadun lääkäriaseman. Se muutti vuonna 1983 Turun Puutarhakadulta Humalistonkadulle ja otti nimekseen mainostoimisto Criticossa toimineen Mikko Koivusalon ehdotuksesta Lääkäriasema Pulssi. Pulssista kasvoi Suomen suurin yksityisomisteinen lääkäriasema ja sairaala, joissa oli töissä 250 lääkäriä ja 300 muuta työntekijää. Vuonna 1991 Pulssi ja Alhopuro saivat valtakunnallisen yrittäjäpalkinnon. Vuonna 2011 pääomistaja Alhopuro ja Pulssin pienosakkaat myivät yrityksensä Terveystalolle. Alhopuro oli tuona vuonna Suomen toiseksi suurituloisin henkilö liki 29 miljoonan euron pääomatuloineen.


title: Sakari Alhopuro

text: Sakari Alhopuro on tehnyt yrityskauppansa jälkeen monia lahjoituksia erityisesti Turun yliopistolle. Vuonna 2013 Alhopuro lahjoitti 300 000 euroa terveystaloustieteen professuurin perustamiseen ja seuraavana vuonna 75 000 euroa puutiaistutkimukseen. Vuoteen 2017 mennessä hän oli lahjoittanut yliopistolle yli miljoona euroa etenkin lääketieteen mutta myös kauppatieteen edistämiseen. Hän on tehnyt lahjoituksia myös nuorten yrittäjyyskasvatuksen edistämiseen. Alhopuro promovoitiin keväällä 2016 Turun kauppakorkeakoulun kunniatohtoriksi. Kesällä 2018 hän lahjoitti yliopistolle 1,5 miljoonaa euroa professuurien perustamiseen subarktisen ekologian, Saaristomeren tutkimuksen ja luonnon monimuotoisuuden tutkimuksen aloille.


title: Sakari Alhopuro

text: Sakari Alhopuro on tunnettu myös kilpapurjehtijana ja osallistunut usein muun muassa Gotlannin ympäripurjehdukseen. Sen lisäksi hän harrastaa laskettelua ja valokuvausta. Jouluna 2004 Alhopuro oli perheineen lomalla Thaimaan Phuketissa ja avusti lääkärivaimonsa Liisa Alhopuron kanssa tapaninpäivän tsunamin uhreja.


title: Jerry Sloan

text: Gerald Eugene ”Jerry” Sloan (s. 28. maaliskuuta 1942 McLeansboro, Illinois) on yhdysvaltalainen kilpauransa päättänyt koripallovalmentaja ja koripalloilija. Pelaajana Sloan edusti Baltimore Bulletsia ja pitkään Chicago Bullsia jossa oli 1960- ja 1970-lukujen taitteessa sarjan parhaimmistoa. Valmentajana Sloan valmensi Bullsia ja vuosien 1988–2011 ajan Utah Jazzia, ja kumpikin joukkue on jäädyttänyt Sloanin pelipaidan. Sloan on pisimpään saman NBA-seuran päävalmentajana toiminut henkilö ja eräs eniten otteluvoittoja keränneistä NBA-valmentajista. Hänet on nimetty Basketball Hall of Fameen.


title: Jerry Sloan

text: Sloan pelasi yliopistokoripalloa vuosina 1962–1965 Evansvillen yliopiston joukkueessa. Baltimore Bullets varasi Sloanin NBA:han neljännellä varausvuorolla . Hän edusti Bulletsia yhden kauden ajan ja siirtyi Chicago Bullsiin jossa pelasi kymmenen kautta. Sloan valittiin un vuosina 1967 ja 1969 ja kuudesti ön (neljästi ykkös- ja kahdesti kakkosjoukkueeseen).


title: Jerry Sloan

text: NBA-valmennusuransa Sloan aloitti Bullsissa, missä hän toimi sekä apu- että päävalmentajana. Bullsista hän siirtyi Utah Jazziin, jonka päävalmentajana hän toimi yhtäjaksoisesti lähes 23 kauden ajan. Kyseessä on NBA:n historian pisin päävalmentajuusjakso samassa seurassa. Sloan on yksi neljästä NBA:ssa vähintään 15 peräkkäisenä kautena joukkueensa positiiviseen voitto–tappiosuhteeseen johdattanut valmentaja ja ainoa, joka on yltänyt tähän yhdessä seurassa. Sloan valittiin useasti NBA:n kuukauden valmentajaksi, mutta hän ei koskaan voittanut NBA:n vuoden valmentajan palkintoa. Hän valmensi Jazzin NBA:n finaaleihin kahdesti, vuosina 1997 ja 1998, joukkueen taipuessa kummallakin kerralla Michael Jordanin tähdittämälle Bullsille.


title: Jerry Sloan

text: Bulls on jäädyttänyt Sloanin pelipaidan tämän pelinumerolla 4 ja Jazz numerolla 1223, joka on Sloanin Jazz-ajan otteluvoittojen määrä. Vuonna 2009 hänet nimettiin Basketball Hall of Fameen.


title: Itävallan Grand Prix 2018

text: Itävallan Grand Prix 2018 (virallisesti Formula 1 Eyetime Grosser Preis von Österreich 2018) oli Formula 1 -kauden yhdeksäs osakilpailu, joka ajettiin 1. heinäkuuta Red Bull Ringin moottoriradalla Spielbergissä Itävallassa.


title: Saksan Grand Prix 2018

text: Saksan Grand Prix 2018 (virallisesti Formula 1 Emirates Grosser Preis von Deutschland 2018) oli Formula 1 -kauden 11. osakilpailu, joka ajettiin 22. heinäkuuta Hockenheimringin moottoriradalla Hockenheimissa Saksassa.


title: Volkswagen Golf VIII

text: Volkswagen Golf VIII on Volkswagenin Golf-mallin kahdeksas sukupolvi, jonka valmistuksen on tarkoitus alkaa kesäkuussa 2019. Ensiesittely on suunniteltu Frankfurtin autonäyttelyyn saman vuoden syksyllä. Valmistajan mukaan malliuudistus on suurin Golfin historiassa, ja se vie auton liitettävyyden sekä autonomisen ajamisen uudelle aikakaudelle. Volkswagenin suunnittelujohtaja Klaus Bischoff kuvaa kahdeksannen sukupolven Golfin ohjaamoa täysin digitaaliseksi ympäristöksi. Malli perustuu samalle MQB-pohjalevylle kuin edeltäjänsä, lisäksi myös monet moottorit ovat perua edeltäjästä. Autosta tulee kuitenkin aiempaa taloudellisempi noin 50 kilogrammaa kevyempänä ja aerodynaamisempana. Hybriditekniikkaa kehitetään, mutta sähköversio e-Golf jää pois valikoimasta, sillä Volkswagen tuo markkinoille viisi I.D.-täyssähköautomallistoon kuuluvaa mallia vuoteen 2025 mennessä. Kahdeksannen sukupolven Golfin kehitykseen Volkswagen investoi 1,8 miljardia euroa.


title: Tlemcenin yliopisto

text: Tlemcenin yliopisto (, , ) on Algerian luoteisosan Tlemcenin maakunnan noin 140 000 asukkaan (2008) Tlemcenin kaupungissa toimiva julkinen yliopisto. Se perustettiin vuonna 1974 ja sai vuonna 1989 yliopiston aseman.


title: Tlemcenin yliopisto

text: Tlemcenin yliopistossa opiskeli vuonna 2017 noin 42 000 opiskelijaa. Pääopetuskieli on ranska.


title: Tlemcenin yliopisto

text: Tlemcenin yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa. Espanjalaisessa Webometrics-rankingissa Tlemcenin yliopisto ylsi vuonna 2018 Afrikan yliopistojen 59. sijalle ja maailmanlistan sijalle 2 577.


title: Audi Q2

text: Audi Q2 on Audin vuodesta 2016 lähtien valmistama pieni crossover-tyyppinen automalli. Se sijoittuu mallistossa suuremman Q3:n alapuolelle. Auto esiteltiin Geneven autonäyttelyssä keväällä 2016.


title: Audi Q2

text: Vuoden 2016 Euro NCAP -kolaritestistä Q2 sai tulokseksi täydet viisi tähteä.


title: Audi Q2

text: Bensiinimoottorit ovat kolmisylinterinen 1,0 TFSI sekä nelisylinteriset 1,4 TFSI (148 hv) ja 2,0 TFSI (187 hv). Dieselmoottoreina ovat 1,6 TDI (114 hv) ja 2,0 TDI (148 hv). Neliveto on saatavana 2,0-litraisten moottorien yhteyteen.


title: Audi Q2

text: Pariisin autonäyttelyssä syksyllä 2018 esiteltiin urheilullinen SQ2-malli, jonka 2,0-litrainen bensiinimoottori tuottaa 296 hevosvoimaa tehoa. Voimansiirtona on seitsenportainen kaksoiskytkinvaihteisto ja quattro-neliveto. Alustaa on laskettu 20 millimetriä perusmalleja alemmaksi.


title: Addis Abeban yliopisto

text: Addis Abeban yliopisto (; amharaksi አዲስ አበባ ዩኒቨርሲቲ) on Etiopian pääkaupunki Addis Abebassa toimiva julkinen yliopisto. Se on perustettu vuonna 1950.


title: Addis Abeban yliopisto

text: Yliopistossa opiskeli vuonna 2017 yli 48 000 opiskelijaa. Heistä noin 34 000 suoritti alempaa korkeakoulututkintoa, 13 000 ylempää korkeakoulututkintoa ja noin 1 700 tohtoriopintoja. Henkilökuntaan kuuluu noin 6 000 ihmistä, joista 2 400 on opetushenkilökuntaa ja 3 600 työskenteli tukitoiminnoissa.


title: Addis Abeban yliopisto

text: Espanjalainen Webometrics-yliopistorankingissa Addis Abeban yliopisto ylsi vuonna 2018 Afrikan yliopistojen 25. sijalle ja maailmanlistan sijalle 1775.


title: Bruno Laplante

text: Bruno Laplante (s. 1. elokuuta 1938 Beauharnois) on kanadalainen oopperalaulaja, äänialaltaan baritoni. Hän opiskeli vuosina 1958–1964 Dina Maria Naricin, Raoul Jobinin, Roy Royalin ja Dick Marzollon johdolla Québecin musiikkikonservatoriossa. Hän voitti oppilaitoksen ensipalkinnon vuonna 1964. Hän pääsi myös opiskelemaan Saksaan ja Ranskaan. Ensimmäisen resitaalinsa Pariisissa hän piti vuonna 1966, ja oopperadebyyttinsä hän piti Domenico Cimarosan oopperan "Il matrimonio segreto" tulkinnassa Saksassa vuonna 1968. Hänen muuhun ohjelmistoonsa lukeutuivat "Taikahuilu", "Sevillan parturi", "Helmenkalastajat", "Carmen" ja "Werther".


title: Bruno Laplante

text: Vuonna 1994 Laplantesta tuli tuotantoyhtiö Le Nouveau Théâtre Musicalin taiteellinen johtaja. Yhtiö vastasi toukokuussa 2004 Charles Gounod'n kantaatin "Fernand" kantaesityksestä ja julkaisusta. Vuonna 2003 Laplantelle myönettiin Québecin kansalliskokouksen mitali.


title: Roy Royal

text: Roy Royal (6. maaliskuuta 1895 Edmonton – 5. maaliskuuta 1968 Montreal) oli kanadalainen baritoni. Hän opiskeli laulamista aluksi Edmontonissa Eva Gagné-Saint-Germainin johdolla. Vuosina 1919–1921 hän sai opetusta Pariisin konservatoriossa ja tämän jälkeen vuoteen 1924 saakka Wienissä, Milanossa sekä Roomassa. Vuonna 1924 hän pääsi Pariisin Schola Cantorumiin.


title: Roy Royal

text: Vuonna 1926 Royal aloitti opetustyöt Pariisissa. Samanaikaisesti hän esiintyi laajalti Ranskassa, Belgiassa, Englannissa ja välillä Kanadassa. Hän joutui internoiduksi toisessa maailmansodassa, jonka jälkeen hän jatkoi uraansa pedagogina ja kirjoitti musiikkiarvosteluja lehtiin. Vuonna 1951 hän asettui Montrealiin. Hänen oppilaidensa joukossa olivat Colette Boky, Claude Corbeil, Bruno Laplante ja Sylvia Saurette. Kanadan-vuosinaan hän muun muassa toimi CBC:n ranskalaisen puolen musiikkipäällikkönä (1959–1964).


title: Cwmbrân Town AFC

text: Cwmbrân Town Association Football Club on jalkapalloseura Cwmbrânin kaupungista. Seura pelaa vuonna 2018 Walesin viidenneksi korkeimmalla sarjatasolla Gwent County Leaguessa. Cwmbrân Town AFC on perustettu vuonna 1951. Seura oli Walesin Valioliigan ensimmäinen mestari. Walesin mestaruuden se voitti vuonna 1993.


title: Pikkuhirvenjäkälä

text: Pikkuhirvenjäkälä ("Cetraria ericetorum") on hirvenjäkälien sukuun kuuluva jäkälä. Jäkälä kasvaa noin 3–5 senttimetriä korkeaksi pensasmaiseksi tuppaaksi. Se on väriltään tumman- tai punaisenruskea. Kasvaa kangasmetsissä, sisällöllä, hietikoilla ja tunturikankailla. Melko yleinen koko Suomessa.


title: Sirohirvenjäkälä

text: Sirohirvenjäkälä ("Cetraria islandica" subsp. "crispiformis") on hirvenjäkälien sukuun kuuluva jäkälä. Se muistuttaa paljon isohirvenjäkälää, mutta on pienempi ja kapeampiliuskainen. Liuskat ovat leveydeltään noin 2–5 millimetriä. Se kasvaa tunturikankailla ja kallioilla. Suomessa lajia tavataan saaristoissa ja tunturialueilla.


title: Sirohirvenjäkälä

text: Sirohirvenjäkälää voi olla vaikea erottaa isohirvenjäkälästä, mutta sekakasvustoissa se erottuu melko helposti.


title: Pikkuokajäkälä

text: Pikkuokajäkälä ("Cetraria muricata") on hirvenjäkälien sukuun kuuluva jäkälä. Se on pensasmainen ja kasvaa enintään viisi senttimetriä korkeaksi. Väriltään se on tummanruskea tai musta. Liuskat ovat noin yhden millimetrin leveydeltään. Kasvaa kallioiden sammaleilla ja ohuilla maapeitteillä tai paljailla kivillä. Suomessa jäkälä kasvaa enimmäkseen rannikolla ja tuntureilla.


title: Pikkuokajäkälä

text: Pikkuokajäkälä muistuttaa suuresti hietaokajäkälää, ja niiden erottaminen on vaikeaa.


title: Maja Genetz

text: Flora Maria (Maja) Genetz (1901 Viipuri – 1970) oli suomalainen yritysjohtaja ja kauppaneuvos.


title: Maja Genetz

text: Maja Genetzin vanhemmat olivat eversti Olli Valter Genetz ja Sigrid von Pfaler. Genetz tuli ylioppilaaksi 1920 ja teki opintomatkoja Ruotsiin ja Saksaan. Hän toimi Nikolajeff Oy:n konttoripäällikkönä 1929, myyntipäällikkönä 1930, apulaisjohtajana 1934 ja toimitusjohtajana vuodesta 1948. Tätä tehtävää hän hoiti vuoteen 1959 asti. Genetz oli yksi Työmaahuolto Oy:n perustajista 1944. Hän oli Lotta Svärd -järjestön keskusjohtokunnan jäsen 1938–1944, muonitusjaoston päällikkö 1930-luvulla ja sota-aikana rajatoimiston johtaja. Hän organisoi sotien jälkeen myös Suomen Naisten Huoltosäätiön toimintaa ja vastasi muun muassa Helsingin olympialaisten ruokatarjoilusta. Kauppaneuvoksen arvo hänelle myönnettin 1954. Genetz toimi vielä 1960–1970 tukkuliike Suuros Oy:n toimitusjohtajana.


title: Kheta Hotem

text: Kheta Hotem on 2000-luvun alussa aloittanut suomalainen maailmanmusiikkia ja psykedeelistä musiikkia esittävä orkesteri. Sen ydinryhmän muodostavat Raino ”Anssi” Kukkonen, joka soittaa pääasiassa erilaisia syntetisaattoreita ja kosketinsoittimia, Hannu Pelkonen, joka soittaa erilaisia kielisoittimia, puhaltimia ja laulaa, Tero Nieminen, joka soittaa didgeridoota ja laulaa, Jarmo Saarti, joka soittaa lyömäsoittimia, puhaltimia, kielisoittimia ja laulaa ja Keijo Virtanen, joka soittaa kielisoittimia ja laulaa. Yhtyeen laululle on ominaista kurkkulaulutekniikoiden hyödyntäminen .


title: Kheta Hotem

text: Yhtyeen musiikki perustuu myös sen itse kehittämälle mytologialle komutialaisesta musiikkiperinteestä, joka syntyi Aasiassa, Siperian toisella puolella. Musiikki on soljuvaa, transsendentaalista ja hyödyntää samanistisia tekniikoita .


title: Kheta Hotem

text: Yhtye on julkaissut tähän mennessä kymmenen äänitettä ja ollut mukana muutamalla kokoelmalevyllä. Äänitteet voidaan jakaa kahteen osaan: konserttien livetaltioinnit ja studioalbumit. Yhtyeen esiintymisille on ollut ominaista kollektiivinen improvisointi. Tämä on tarkoittanut sitä, että konserteissa on ollut usein vierailevia muusikoita ja muita esiintyjiä .


title: Kheta Hotem

text: Kheta Hotem -yhteisö on tehnyt erityisen aktiivista yhteistyötä jyväskyläläisen vaihtoehtoisen musiikkikulttuurin edustajien kanssa, mm. Tiitus Petäjäniemi, Jukka Nousiainen ja Jari Kaukua.


title: Pronssikauden pinsetit

text: Pronssikauden pinsetit (myös atulaat) kuuluivat pronssikaudella miehen hygieniavälineistöön yhdessä partaveitsen, naskalin (kynnenalunen, tatuointi), veitsen ja kamman kanssa. Ne kuuluivat ainakin eliitin lähes päivittäin tarvitsemaan välineistöön, joka annettiin myös vainajalle mukaan hautaan. Ne olivat harvinaisia varhaispronssikaudella, mutta yleistyivät myöhäispronssikaudella.


title: Pronssikauden pinsetit

text: Miehillä pinsetit liittyivät todennäköisesti kasvojen karvojen siistimiseen. Partaveitsellä on ajettu partakarkaa iholta ja leikattu hiuksia lyhyemmiksi. Pronssista valmistetut pinsetit olivat toiminnaltaan samanlaisia kuin nykyäänkin, mutta ne ovat nykyajan pinsettejä paljon leveämpiä. Pinsettejä on varmasti käytetty yksittäisten karvojen nyppimiseen, mutta myös karvojen katkaisuun. Teroitetulla pinsetin terällä on karvoja voinut katkaista koko terän leveydeltä.


title: Pronssikauden pinsetit

text: Pinsettejä tiedetään käytetyn jo muinaisessa Egyptissä, jossa piirroksissa näkyy käsityöläisten pitelevän kuumia astioita suurien käyrävartisten pihtien varassa. Myös Mesopotaniassa ja Intiassa käytettiin noin 3000 eaa. pieniä metallisia pinsettejä todennäköisesti täiden nyppimiseen.


title: Pronssikauden pinsetit

text: Varhaispronssikaudella olivat pinsetit kauniisti muotoillut ja niiden pinta oli koristeltu kuviosarjoilla ja rinnakkaisilla viivoilla. Pienien pinsettien pinnalle oli vaikea koota kuvaelmia, mutta niistä tunnetaan joitakin voimakkaasti tyyliteltyjä kuvioita. Varhaispronssikaudella niissä on kauniisti vedettyjä usean vaakaviivan nauhoja, jotka muodostavat kuvioita. Myöhäispronssikaudella käytettiin kolmen pyöreän kuhmun kuviota, joita kiersivät viivaornamentit. Samaan aikaan ilmaantuu myös kullasta valmistettuja pinsettejä. Pronssikauden lopulla (periodi VI) oli käytössä hyvin pieniä pronssipinsettejä ja muutamat rautapinsetitkin. Keski-Euroopassa on ollut käytäntö toimittaa koko toilettisetti (partaveitsi, pinsetit, piikki ja kynsikaavin) jollainen on löytynyt Tanskan Nørre Bendstrupista.


title: Goodbye

text: Goodbye voi tarkoittaa seuraavia:


title: Dinle

text: Dinle on Şebnem Pakerin ja Grup Etnicin esittämä kappale, joka edusti Turkkia vuoden 1997 Eurovision laulukilpailussa Irlannin Dublinissa.


title: Dinle

text: Kappale sijoittui Euroviisuissa kolmanneksi 121 pisteellä.


title: Llanelli Town AFC

text: Llanelli Town Association Football Club on jalkapalloseura Llanellin kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa. Llanelli on voittanut kertaalleen Walesin mestaruuden. Tämä tapahtui vuonna 2008.


title: Llanelli Town AFC

text: Llanelli Town AFC on perustettu vuonna 1896. Kaudeksi 1912–1913 seura haki oikeutta pelata Walesin liigassa siirtyen ammattilaisseuraksi. He siirtyivät pelaamaan tuolloin Halfway Parkille. Walesin liigan seura voitti kaudella 2007–2008. Kaudella 2010–2011 Llnaelli voitti Walesin Cupin. Vuonna 2013 seura ajautui talousvaikeuksiin. Korkein oikeus lakkautti seuran huhtikuussa 2013, mutta seura perustettiin uudestaan kesällä 2013 nykyisellä nimellään. Seura aloitti kaudella 2013–2014 3. divisioonassa.


title: Garessio

text: Garessio on noin 3 500 asukkaan kunta Italian luoteisosan Cuneon maakunnassa Piemonten hallintoalueella. Se sijaitsee sisämaassa lähellä Ranskan rajaa, runsaat sata kilometriä Genovasta länteen. Myös Torinoon, Garessiosta pohjoiseen, ja Ranskan Nizzaan, Garessiosta lounaaseen, on matkaa runsaat sata kilometriä.


title: Garessio

text: Noin 250 asukkaan Garession vanha keskiaikainen kylä kuuluu Italian kauneimpien kylien järjestöön "I Borghi più belli d’Italia". Kylän vuonna 1100 perustetusta alkuperäisestä osasta on jäljellä vain vähäisiä merkkejä. Kylän keskus on Piazza Carrara -aukio, jonka laidalla on Casa Odda keskiaikaisine julkisivuineen. Sitä vastapäätä on 1600-luvulla rakennettu kaupungintalo ja sen kellotorni. Toista, Johannes Kastajan mukaan nimettyä San Giovanni Battista -aukiota pidetään Piemonten kauneimpiin kuuluvana. Sen laidalla on samanniminen kirkko, jonka portaikon edessä on Garessiossa syntyneen automuotoilija Giorgetto Giugiaron suunnittelema mustavalkoinen katukivimosaiikki.


title: Garessio

text: Kuivuneen uoman yli johtavan sillan pielessä on 1000-luvulle juurensa juontava Santa Maria -kirkko. Sen nykyinen rakennus on peräisin 1800-luvun lopulta, mutta se on kopio ranskalaisten tuhoamasta Francesco Gallon piirtämästä kirkosta 1720-luvulta. Kirkon edessä sillan toisella puolella on aukio nimeltä Piazza dei Battuti Parvi, jossa on kahdeksankulmaisesta katostaan tunnettu, Johannes Kastajalle omistettu yksinkertainen kappeli varhaiskeskiajalta.


title: Intialaiset

text: Intialaiset muodostavat maailman väestöstä noin 17,75%. Heitä on yhteensä noin 1,3 miljardia. Suurin osa heistä elää Intiassa. Intian ulkopuolella intialaisia elää noin 30 miljoonaa. Intialaisten väestönkasvu on räjähdysmäistä, 1950-luvun alussa heitä on ollut alle 400 miljoonaa.


title: Intialaiset

text: Termillä intialaiset voidaan viitata vain kansallisuuteen. Intialaiset koostuvat useasta etnisestä ryhmästä, joilla on oma kielensä, uskontonsa ja kulttuurinsa.


title: Mána mou

text: Mána mou (, ”Äitini”) on Chará ja Andréas Konstantínoun esittämä kappale, joka edusti Kyprosta vuoden 1997 Eurovision laulukilpailussa Irlannin Dublinissa.


title: Mána mou

text: Kappale sijoittui Euroviisuissa 25 maan joukosta sijalle 5. 98 pisteellä.


title: Sentiments songes

text: Sentiments songes on Fannyn esittämä kappale, joka edusti Ranskaa vuoden 1997 Eurovision laulukilpailussa Irlannin Dublinissa.


title: Sentiments songes

text: Kappale sijoittui Euroviisuissa 25 maan joukosta sijalle 7. 95 pisteellä.


title: Aberystwyth Town FC

text: Aberystwyth Town Football Club on jalkapalloseura Aberystwythin kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa. Aberystwyth Town on perustettu vuonna 1884.


title: Kansallislipun aukio

text: Kansallislipun aukio () on aukio Kaspianmeren rannalla Bayilin esikaupunkialueella Bakussa, Azerbaidžanissa. Tämä kaupungin eteläpuolisella rannikolla Euroopan pisimmän rantabulevardin päätyyn ja lähelle merivoimien päätukikohtaa vuosina 2007 – 2010 rakennettu aukio on Azerbaidžanin suhteellisen uusi nähtävyys ja maamerkki. Määräyksen tämän 60 hehtaarin kokoisen aukion perustamisesta antoi presidentti Ilham Alijev 17. marraskuuta vuonna 2007 ja 30. päivänä joulukuuta pidettiin alueella maanmurtotilaisuus. Azerbaidžanin virallinen valtiolipun päivä perustettiin kaksi vuotta myöhemmin, 17. marraskuuta vuonna 2009. Aukion rakennustyöt suoritti azerbaidžanilainen yhtiö Azenko (Azenco) amerikkalaisen Trident Support –nimisen arkkitehtitoimiston tekemien suunnitelmien mukaisesti. Aukion keskeltä nouseva 162 metrin korkuinen metallinen lipputanko sijaitsee presidentti I. Alijevin tehdystä aloitteesta jalustalla, jonka muurirakennuksiin käytettiin noin 28 miljoonaa jokikiviä. Lipputanko oli aikoinaan maailman korkein. Oivallisen sijaintinsa ansiosta valtiolippu näkyy hyvin Bakun mahdollisimman monelta suunnalta.


title: Kansallislipun aukio

text: Kansallislipun aukion avajaiset pidettiin 1. syyskuuta 2010. Joidenkin lähteiden mukaan vihkiäisseremoniasta nautittiin tunnustusta vailla Vuoristo-Karabahin itsenäisyyspäivän aattona ja vain päivä sen jälkeen, kun konfliktialueella tapahtui Azerbaidžanin armeijan ja tämän armenialaisenemmistöisen alueen puolustusvoimien joukko-osastojen välinen kahakka. Osapuolet syyttelevät toisiaan jo pitkään jatkuneista hyökkäyksistä. Aukion lipputanko pääsi 29. toukokuuta 2011 Guinnessin ennätystenkirjaan maailman suurimpana salkona. Ennätys rikottiin jo toukokuussa v. 2011, jolloin Tadžikistanin pääkaupunki Dušanbe sai 165 metrin korkuisen lipputangon. Vuonna 2014 Bakun lipputanko oli kolmanneksi korkein maailmassa, koska pisimmäksi nousi 171 metrinen salko saudiarabialaisessa kaupungissa Jedda. Azerbaidžanin postimerkkien tuotannosta ja myynnistä vastaava viestintä- ja tietoliikenneministeriön alaisuudessa toimivan valtionyhtiön "Azermarka" () toimesta 9. marraskuuta 2011 esittelyyn tuli tasavallan lipulle omistettu postimerkki, jossa on kuva kansallislipun aukiosta.


title: Kansallislipun aukio

text: Maisemoidulla aukioalueella on esillä kullatusta pronssista valmistettuja muitakin tärkeitä valtion kansallissymboleita: Azerbaidžanin kartta, hymni ja vaakuna, jossa keskellä kahdeksansakarainen tähti ja alareunaan sijoitettu vehnäntähkistä ja tammenlehvistä seppele. Aukiolle on asennettu kiipeilijöille suunnitellut portaat. Lisäksi presidentin Alijevin aloitteesta aukiolle rakennettiin kansallislipun museo ja se avattiin 9. marraskuuta 2010. Vaakunan kahdeksansakaraisen tähden muotoinen kansallislipun museo sijaitsee lipun jalustalla. Se tarjoaa kävijöille mahdollisuuden tutustua maan historiallisiin esineisiin: postimerkkeihin, rahaan, kunniamerkkeihin, mitaleihin, valokuviin ja asiakirjoihin. Museossa on useita erinimisiä saleja kuten ”Kulta(inen) tähti” (), ”Azerbaidžanin lippu” (), sali Azerbaidžanin presidenttiä () ja Haidar Alijevin kunniamerkkejä varten (), saleja kunniamerkeille maan maineikkuudesta (), riippumattomuudesta (), kunniasta (), ystävyydestä (), sukupolvien palveluksesta ja kuuliaisuudesta isänmaalle (), jms. Esillä ovat sekä vuosisadoilla XVII-XVIII Azerbaidžanin alueella olleiden muinaisvaltioiden ja kaanikuntien että 1922-, 1924-, 1937-, 1952- ja 1990-luvun entisöidyt liput. Kokoelmiin kuuluvat laivaston, ilmavoimien, Azerbaidžanin armeijan sotilaallisten torjuntayksikköjen, sisäasiainministeriön erikoisjoukkojen, valtion kansallisen turvallisuuden ja hätätilanteiden ministeriön ja rajavartioston liput ja seremonialliset univormut, jopa vuorikiipeilyfederaation presidentin n v. 2007 Mount Everestin valloitusretken varusteisiin kuulunut lippu. Kävijöiden erityistä huomiota ovat herättäneet eksponaatit kahdeksannentoista vuosisadan Karabahian kaanin İbrahimxəlilin ajoilta ja elektronisen kirjaston tilat.


title: Kansallislipun aukio

text: Vuonna 2012 aukion viereen rakennettiin urheilu-, konsertti- ja monikäyttöhalli Bakı Kristal Zalı Eurovision-laulukilpailujen näyttämöksi. Tulevaisuuden aukiota ympäröivät laajat puistot.


title: Kansallislipun aukio

text: Aukion historia ei ole selvinnyt ilman kohtalokkaita hetkiä, jolloin esimerkiksi 3. syyskuuta vuonna 2010 lippu repesi navakoiden tuulten voimasta ja se oli välittömästi vaihdettava. Huolimatta siitä, että lipputangon väitetään kestävän jopa 58 metriin sekunnissa yltävät tuulenpuuskat, noin 350 kiloa painava lippu lasketaan alas, kun tuulen nopeus nousee yli 20 metriä sekunnissa. Huonoista sääolosuhteista johtuvasti lipputanko alkoi yöllä 2. helmikuuta v. 2011 sen verran vaarallisesti keinua, että varotoimenpiteenä jouduttiin laskemaan lippu alas ja evakuoimaan asukkaat lähistöllä sijaitsevasta 9- kerroksisesta talosta.


title: Kansallislipun aukio

text: Elokuussa vuonna 2017 alkoivat maan tärkeimmän lipputangon jälleenrakentamistyöt, jolloin useiden korkeiden nostureiden avulla metallisalko purettiin. Koska aukio on lähellä rantabulevardia, päätietä ja asuinaluetta, lähiympäristön eristäminen tiukoin turvatoimin koettiin tarpeelliseksi. Samaan aikaan käynnistettiin perustuksen vahvistamistyöt. Suurin osa alueesta on jatkuvien maanvyörymien uhattuna, jolloin kansallislippua ympäröimään kenttään on tullut halkeamia ja parin viime vuoden aikana se on alkanut vajota. Useita päiviä perustukseen pumpattiin tuhansia tonneja betonia vahvistamaan pohjaa, joka itse asiassa nojautuu keinotekoisena irtotavarana rantapoukamaan. Siksi asiantuntijoiden mielestä pohjan tehostamistöiden vaikutus ei ole kokonaan taattu. Joidenkin viranomaisten mielestä lipputanko on teknisiltä ominaisuuksiltaan Trident Tech:in rakentama ja maailmanlaajuisesti, sekä Dubaissa, Tadžikistanissa että monissa muissa maissa tunnettu täydellinen insinöörityö, jolle seitsemänvuotisen käytön jälkeen suoritetaan yleinen katsastus ja arviointi. Varapääministerin A. Šarifovin mukaan lipputangon purku kuitenkin johtuu puutteista, joita tehtiin tuotantotehtaalla, ja ne ovat liittyneet kovan tuulen aiheuttamiin vakausongelmiin. Voimakkaan ja vaihtelevan tuulen aiheuttamasta jännityksestä johtuvasti järjestelmän sisäinen saumaton rakenne on alkanut vähitellen heikentyä. Ilmeisesti tehtaalta on tullut virhekappale ja tältä osin paikalle kutsuttiinkin ulkomaisia asiantuntijoita osallistumaan tangon purkutöihin. Vanhan salon paikalle pystytetään uusi lipputanko kokonaan uudelleen valetulle perustalle. Lipputangon arvioidaan halkaisijaltaan olevan leveämpi edeltäjää, joten se tulee lisäämään perustan kuormitusta. Hankkeen kesto on ainakin vuosi ja pyrkimyksenä on uudistetun aukion valmistuminen ennen ensimmäisen tasavallan 100-vuotisjuhlien paraatia vuonna 2018.


title: Bala Town FC

text: Bala Town Football Club on jalkapalloseura Balan kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa. Bala Town on perustettu vuonna 1880. Se on pelannut säännöllisesti Eurooppa-liigassa 2010–luvulla, mutta on pudonnut aina ensimmäisellä kierroksella.


title: Let Me Fly

text: Let Me Fly on Debbie Scerrin esittämä kappale, joka edusti Maltaa vuoden 1997 Eurovision laulukilpailussa Irlannin Dublinissa.


title: Let Me Fly

text: Kappale sijoittui Euroviisuissa 25 maan joukosta sijalle 9. 66 pisteellä.


title: Zbudi se

text: Zbudi se on Tanja Ribičin esittämä kappale, joka edusti Sloveniaa vuoden 1997 Eurovision laulukilpailussa Irlannin Dublinissa.


title: Zbudi se

text: Kappale sijoittui Euroviisuissa 25 maan joukosta sijalle 10. 60 pisteellä.


title: Katalaasi

text: Katalaasi on oksidoreduktaaseihin kuuluva entsyymi, joka katalysoi vetyperoksidin hajottamista hapeksi ja vedeksi. Katalaasia esiintyy monissa eliöissä, muun muassa eläimissä, kasveissa, sienissä ja aerobisissa bakteereissa. Entsyymin tehtävä on suojella soluja vetyperoksidin ja vetyperoksidista muodostuvien radikaalien aiheuttamalta oksidatiiviselta sressiltä. Katalaasin EC-numero on EC 1.11.1.6.


title: Katalaasi

text: Vetyperoksidia muodostuu eliöissä useiden aineenvaihduntareittien sivutuotteena ja se on myös osa eliöiden puolustusjärjestelmää. Tämän vuoksi eliöille on kehittynyt hyvin aktiivinen katalaasientsyymi, joka vähentää vetyperoksidin aiheuttamaa oksidatiivista stressiä, ja entsyymiä tavataan lähes kaikista eliöistä. Katalaasit voidaan jakaa toiminnaltaan ja rakenteeltaan kolmeen ryhmään. Nämä kaikki ovat metalloproteiineja ja näistä ryhmistä kahdessa metalli on rauta kompleksoituneena hemiryhmään ja yhdessä ryhmistä metallina on mangaani. Mangaania sisältäviä entsyymejä kutsutaan joskus pseudokatalaaseiksi. Eläinten katalaasi on rautaa sisältävä entsyymi ja se on erityisen aktiivinen maksassa ja erytrosyyteissä. Ihmisen katalaasi koostuu rakenteeltaan neljästä alayksiköstä ja sen molekyylimassa on noin 245 kDa. Mangaania sisältäviä katalaaseja tavataan bakteereilta. Rakenteeltaan ne ovat heksameereja, ja jokaisen alayksikön molekyylimassa on noin 30 kDa. Hemiryhmän lisäksi katalaasi sitoutuu NADPH-molekyyliin, jonka tehtävä on pitää katalaasi aktiivisena.


title: Katalaasi

text: Rautaa sisältävien katalaasien katalysoiman reaktion reaktiomekanismi on seuraava. Vetyperoksidi sitoutuu katalaasiin ja hapettaa raudan hapetusluvulta +III hapetusluvulle +V. Samalla porfyriinirengas hapettuu radikaaliksi. Näin muodostuu niin kutsuttu yhdiste I. Tässä reaktiossa vetyperoksidi pelkistyy vedeksi. Vetyperoksidi voi myös reagoida yhdiste I:n kanssa, jolloin se hapettuu hapeksi ja yhdiste I:n rautaioni pelkistyy hapetusluvulle +III. Mikäli tämä vaihe tapahtuu epätäydellisesti, NADPH pelkistää raudan hapetusluvulle +III. Katalaasi on hyvin aktiivinen entsyymi ja se katalysoi noin 5 miljoonan vetyperoksidimolekyylin hajottamista minuutissa. Mangaania sisältävissä entsyymeissä mangaani ensin pelkistyy hapetusluvulta +III hapetusluvulle +II ja hapettaa vetyperoksidin hapeksi ja tämän jälkeen hapettuu vetyperoksidin vaikutuksesta jälleen hapetusluvulle +III. Katalaasin inhibiittoreita ovat muun muassa syanidit, atsidit ja vetysulfidi. Syanidi ei inhiboi mangaania sisältäviä entsyymejä. Katalaasi kykenee hapettamaan eräitä orgaanisia yhdisteitä kuten alkoholeja.


title: Katalaasi

text: Katalaasia käytetään tunnistamaan gram-positiivisia bakteereja toisistaan niin kutsutulla katalaasitestillä. Stafylokokeilla on katalaasientsyymi, joten ne hajottavat vetyperoksidia hapeksi ja tämä näkyy kuplien muodostumisena. Streptokokeilla ja enterokokeilla katalaasia ei ole, joten ne eivät tuota happea vetyperoksidista eikä kuplia muodostu..


title: Katalaasi

text: Elintarviketeollisuudessa katalaasia käytetään muun muassa parantamaan maitotuotteiden säilyvyyttä ja ennen juuston valmistusta sekä kananmunajauheen valmistuksen yhteydessä. Tekstiiliteollisuudessa vetyperoksidia käytetään valkaisemaan kankaita ja kuituja. Katalaasia käytetään tekstiiliteollisuudessa poistamaan ylimääräinen vetyperoksidi kankaista ja kuiduista ennen värjäystä.


title: Ale jestem

text: Ale jestem on Anna Maria Jopekin esittämä kappale, joka edusti Puolaa vuoden 1997 Eurovision laulukilpailussa Irlannin Dublinissa.


title: Ale jestem

text: Kappale sijoittui Euroviisuissa 25 maan joukosta sijalle 11. 54 pisteellä.


title: Chórepse

text: Chórepse (, ”Tanssi!”) on Mariánna Zormpán esittämä kappale, joka edusti Kreikkaa vuoden 1997 Eurovision laulukilpailussa Irlannin Dublinissa.


title: Chórepse

text: Kappale sijoittui Euroviisuissa 25 maan joukosta sijalle 12. 39 pisteellä.


title: Miért kell, hogy elmenj?

text: Miért kell, hogy elmenj? on V.I.P.:n esittämä kappale, joka edusti Unkaria vuoden 1997 Eurovision laulukilpailussa Irlannin Dublinissa.


title: Miért kell, hogy elmenj?


title: Englebert

text: Englebert oli menestyksekäs belgialainen kumi- ja rengasyhtiö, jonka Oscar Englebert perusti Liègessä vuonna 1868 ja josta myöhemmin tuli osa Uniroyal-rengasvalmistusyritystä.


title: Englebert

text: Vuonna 1898 pitkään kumipäällystealalla työskennellyt Oscar Englebert perusti rengasyhtiön Belgiaan, joka valmisti paineistettuja polkupyörän- ja autonrenkaita. Englebertistä tuli Benelux-maiden suosituin rengasvalmistaja. Ennen ensimmäistä maailmansotaa yhtiö muodosti vuonna 1914 Uniroyal-rengasosaston ja omaksui mutkittelevat uurteet renkaisiinsa, joista tuli suositut niiden vähemmän sivuluisua aiheuttavan ominaisuuden vuoksi (tuotanto kasvoi nelinkertaiseksi ennen sota-aikaa). Englebertin toinen rengastehdas perustettiin Belgian ja Saksan rajalla sijaitsevaanAacheniin vuonna 1929.


title: Englebert

text: Toisen maailmansodan jälkeen vuonna 1958 yhtiö aloitti tiiviin yhteistyön amerikkalaisen rengasvalmistajan US Rubberin kanssa ja noin vuosikymmen myöhemmin yhtiön nimi muuttui Uniroyal Englebertiksi. Vuonna 1979 Uniroyal myi Euroopan osastonsa Continental Tyre Companylle, joka säilytti Uniroyal-brändin itsellään.


title: Englebert

text: Englebert osallistui rengastoimittajana myös kilpa-autosarjoihin 1930-luvulla, ja yhtiön valmistama rengas oli ensimmäisiä, joita ei tarvinnut vaihtaa kesken Le Mansin 24 tunnin ajon. Formula 1-sarjassa Englebert toimi rengasvalmistajana 1950-luvulla ja niillä voitettiin seitsemän kertaa.


title: Englebert

text: Englebertin kilpailumenestyksen surullisin tapaus sattui vuonna 1957 Mille Miglian kilpailussa, jossa Ferrarin kuljettaja Alfonso de Portago, tämän apukuljettaja ja yhdeksän katsojaa menehtyivät, kun de Portago menetti neljälitraisen Ferrari 335 S autonsa hallinnan renkaan räjähtäessä. Italian syyttäjänviranomaiset asettivat Englebertin ja Enzo Ferrarin syytteen alaisiksi tapahtuneesta joukkoturmasta, mutta tutkinnan päätyttyä vuonna 1961 molemmat vapautettiin kaikista syytteistä.


title: Iso-Pappilan museoalue

text: Iso-Pappilan museoalue on Mäntyharjulla, Etelä-Savossa sijaitseva rakennushistoriallinen ja maisemallinen kokonaisuus, joka koostuu 1812 rakennetusta päärakennuksesta ja siihen liittyvistä ulkorakennuksista. Iso-Pappila toimi kirkkoherran virkatalona vuoteen 1958 asti, minkä jälkeen se pysyi noin kymmenen vuotta seurakunnan käytössä. Alue on ollut museona jo lähes 50 vuotta.


title: Iso-Pappilan museoalue

text: Päärakennuksen lisäksi pappilan rakennuksista ovat jäljellä 1829-1855 rakennettu väentupa, 1899 rakennettu kivinavetta, 1913 rakennettu riihi sekä kellareita ja aittoja. Päärakennus sai nykyisen asunsa 1933, jolloin vanha porstua poistettiin ja kuisti laajennettiin koko julkisivun mittaiseksi. Samalla rakennuksesta tuli pohjakaavaltaan symmetrinen. Myöhemmin museoalueelle on siirretty nuottakota ja paja sekä läheisyyteen rakennettu korsumuseo vuonna 1995 ja Pappilanparven kesäteatteri vuonna 2011. Iso-Pappila valittiin Savo-Karjalan vuoden 2013 paikallismuseoksi.


title: Iso-Pappilan museoalue

text: Museoalueella on useita näyttelyitä. Kivinavetassa on esillä mm. maa- ja metsätalouskalustoa sekä Taidekeskus Salmelan Nina Terno -näyttely. Väentuvassa oleva näyttely kertoo matkavalokuvaaja Nestor Kurvisesta. Kesällä 2018 päärakennuksessa on Suomen sisällissodasta ja Mäntyharjun 1918 tapahtumista kertova näyttely.


Iso-Pappilan museoalue


title: Caernarfon Town FC

text: Caernarfon Town Football Club on jalkapalloseura Caernarfonin kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa.


title: Caernarfon Town FC

text: Seura on perustettu syyskuutta 1876 nimellä Caernarvon Athletic. Vuonna 1886 Caernarfon pelasi ensimmäisen kerran FA Cupissa. Seura siirtyi nykyiselle stadionilleen vuonna 1888. Vuonna 1891 Caernarvon Athletic lakkautettiin, mutta vuonna 1894 seura perustettiin uudelleen nimellä Caernarvon Ironopolis. Caernarvon Ironopolis lakkautettiin vuonna 1903, jonka jälkeen osa pelaajista perusti Caernarvon Coltsin ja osa siirtyi Caernarvon RWF:hen. Nämä kaksi seuraa yhdistyivät vuonna muodostaen Caernarvon Unitedin. Ensimmäisen maailmansodan jälkeen kotiutuneet sotilaat muodostivat Caernarvon Athleticin. Vuonna 1930 tämäkin lakkautettiin, mutta vuonna 1937 seura perustettiin jälleen uudelleen nimellä Caernarfon Town FC. Tämä jälkeen seura pelasi alueellisessa sarjassa. Vuonna 1985 seura siirtyi pelaamaan Northern Premier Leagueen. Elokuussa 1995 seura palasi pelaamaan Walesin pääsarjaan Walesin Valioliigaan.


title: Galaxy Express 999

text: Galaxy Express 999 (jap. 銀河 鉄 道 999, "Ginga Tetsudō Surī Nain") on manga, jonka on kirjoittanut ja piirtänyt japanilainen Leiji Matsumoto, ja joka on myöhemmin mukautettu useiksi anime-elokuviksi ja tv-sarjoiksi. Tarina sijoittuu avaruuteen ja huipputeknologiseen tulevaisuuteen, jossa ihmiset ovat oppineet siirtämään mielensä ja tunteensa täydellisellä tarkkuudella mekaanisiin kehoihin, saavuttaen näin käytännössä kuolemattomuuden.


title: Galaxy Express 999

text: Manga voitti Shogakukan Manga -palkinnon vuonna 1978, ja animesarja voitti Animage Anime Grand Prix -palkinnon vuonna 1981.


title: Galaxy Express 999

text: Matsumoto sai inspiraationsa "Galaxy Express 999":n luomiseen Kenji Miyazawan romaanista "Night on the Galactic Railroad" (jap. 銀河鉄道の夜, "Ginga Tetsudō no Yoru", 1934), jossa on halki tähtien kulkeva höyryjuna.


title: Galaxy Express 999

text: Vuosina 1978–1981 tehty 113-osainen "Galaxy Express 999" on sarjafilmi tulevaisuuden maailmasta, jossa vain harvoilla on mahdollisuus hankkia itselleen mekaaninen keho ja elää yltäkylläisyydessä koko loppuelämänsä. Ne, jotka eivät tähän pysty, joutuvat kamppailemaan ankeissa olosuhteissa. Mutta kaikilla on mahdollisuus ansaita rahat avaruusjunan matkalippuun ja siten pääsyyn toisille, paremmille planeetoille. Joka onnistuu hankkimaan lipun Galaxy Express 999 -avaruusjunaan, pääsee planeetalle, jossa hän saa uuden mekaanisen kehon ilmaiseksi.


title: Galaxy Express 999

text: Animesarjan vakiohahmoja ovat muun muassa eteerinen ja mystinen, ajan ja avaruuden ääret nähnyt Maetel (suomalaisdubbauksissa Meter) sekä nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin.


title: Galaxy Express 999

text: Koko tarina alkaa siitä, että Tetsuro on äitinsä kanssa Maassa matkalla avaruusjunaan. He aikovat matkustaa planeetalle, josta saa ilmaisia mekaanisia kehoja. Tetsuron äiti kuitenkin joutuu rikollisten surmaamaksi. Sitten Tetsuro kohtaa Maetelin, joka antaa tälle ilmaisen junalipun Galaxy Expressiin. Yhdessä he sitten lähtevät pitkälle matkalle ja pysähtyvät eri planeetoilla. Jokaisessa jaksossa käydään yhdellä planeetalla tai muussa avaruuskohteessa. Toisinaan on tuplajaksoja, jolloin yhdessä paikassa viivytään kahden jakson verran.


title: Tunturihirvenjäkälä

text: Tunturihirvenjäkälä ("Cetraria nigricans") on hirvenjäkälien sukuun kuuluva jäkälä. Se on löyhästi mätästävä ja niukkahaarainen. Yläpinnoilta se on mustanruskea, alapinnoilta vaaleanruskea. Liuskat ovat 0,5–1 millimetriä leveitä ja yläpinnalta hieman kiiltäviä. Kasvaa nimensä mukaisesti tuntureilla sekä avoimilla kankailla ja rakkakivikoissa. Yleinen Pohjois-Suomen tuntureilla.


title: Carmarthen Town AFC

text: Carmarthen Town Association Football Club on jalkapalloseura Carmarthenin kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa.


title: Carmarthen Town AFC

text: Carmarthen Town on perustettu vuonna 1948, ja nykyinen stadion Richmond Park valmistui neljä vuotta myöhemmin. Vuonna 1953 seura siirtyi pelaamaan Walesin virallisiin sarjoihin 2. divisioonaan. 1970– ja 1980–luvulla seura pelasi alemmilla sarjatasoilla, mutta kaudella 1995–1996 Carmarthen voitti Welsh Football League Division Onen. Tämä takasi paikan Walesin Valioliigaan. Kauden 2000–2001 päätteeksi Carmarthen sijoittui Valioliigan kolmanneksi, joka takasi paikan UEFA Intertoto Cupin karsintoihin. Kauden 2004–2005 päätteeksi seura sijoittui liigassa neljänneksi, mikä takasi paikan seuraavan kauden UEFA Cupiin. Vuonna 2007 Carmarthen voitti historiansa ensimmäisen Walesin Cupin.


title: Okahirvenjäkälä

text: Okahirvenjäkälä ("Cetraria odontella") on hirvenjäkälien sukuun kuuluva jäkälä. Se muodostaa noin 1–3 senttimetriä korkeita tiiviitä tuppaita. Väriltään se on ruskea. Liuskat ovat 0,5–1 millimetriä leveitä. Kasvaa kalliolla ja kivillä. Melko yleinen Lounais-Suomessa, mutta kasvaa paikoitellen myös Keski- ja Pohjois-Suomessa.


title: Cardiff Metropolitan University FC

text: Cardiff Metropolitan University Football Club on jalkapalloseura Cardiffin kaupungista. Seura on samalla Cardiff Metropolitan Universityn urheiluseura. Seura pelaa kaudella 2018–2019 Walesin korkeimmalla sarjatasolla Walesin Valioliigassa.


title: Llandudno FC

text: Llandudno Football Club on jalkapalloseura Llandudnon kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa.


title: Newtown AFC

text: Newtown Association Football Club on jalkapalloseura Newtownin kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa. Seura on perustettu vuonna 1875. Newtown on voittanut kahdesti Walesin Cupin. Mestaruudet ovat kausilta 1878–79 ja 1894–95.


title: Suldaan Said Ahmed

text: Suldaan Said Ahmed (s. 1993) on suomalainen kansalaisaktivisti ja poliitikko. Hän on vasemmistoliiton puoluevaltuuston varapuheenjohtaja, ja kuuluu myös Helsingin kaupunginvaltuustoon. Said Ahmed on ensimmäinen maahanmuuttajataustainen henkilö, joka on Suomessa valittu puoluejohtoon. Suldaan Said Ahmed on aktiivinen somevaikuttaja ja hänet tunnetaan sosiaalisessa mediassa myös nimellä Musta Leijona.


title: Suldaan Said Ahmed

text: Somaliassa syntynyt Said Ahmed muutti Suomeen vuonna 2008 perheenyhdistämisen kautta. Hän asui aluksi Pohjois-Karjalassa Kontilahdella, kunnes muutti Helsinkiin vuonna 2011. Nykyään Said Ahmed työskentelee Helsingin Diakonissalaitoksen yhteisötyöntekijänä. Hän on aikaisemmin työskennellyt muun muassa vartijana.


title: Suldaan Said Ahmed

text: Said Ahmed pyrki Helsingin kaupunginvaltuustoon ensimmäistä kertaa sitotumattomana vasemmistoliiton ehdokkaana vuonna 2012, jolloin hän sai 91 ääntä. Said Ahmed valittiin Helsingin kaupunginvaltuustoon vuoden 2017 kunnallisvaaleissa, jolloin hän sai yli 1 000 ääntä ollen vasemmistoliiton viidenneksi suosituin ehdokas Helsingissä. Said Ahmed on vasemmistoliiton ehdokkaana myös vuoden 2019 eduskuntavaaleissa.


title: Suldaan Said Ahmed

text: Said Ahmed kannattaa perustuloa. Hänen mukaansa vasemmistoliiton kaltainen työväenpuolue ei voi puolustaa työväenluokan etuja ilman sosialismia.


title: Suldaan Said Ahmed

text: Suldaan Said Ahmedin veljiä ovat jalkapalloilijat Ahmed Said Ahmed ja Abdulkadir Said Ahmed.


title: Intian itsenäisyyspäivä

text: Intiassa vietetään maan itsenäisyyspäivää vuosittain 15. elokuuta. Elokuussa vuonna 1947 Brittiläinen Intia itsenäistyi Yhdistyneestä kuningaskunnasta ja suoritettiin Intian jako, jolloin maa jakaantui Intiaan ja Pakistaniin. Tammikuussa 1950 Intiasta tuli uuden perustuslain julkistamisen myötä kansainyhteisön kuuluva tasavalta. Toinen merkittävä päivä Intiassa on tammikuun 26 päivä vietettävä tasavallan päivä.


title: Intian itsenäisyyspäivä

text: Itsenäisyyspäivä on Intiassa yleinen vapaapäivä. Kolut ja useimmat laitokset pysyvät suljettuina. Tavallisesti itsenäisyyspäivänä maan presidentti pitää puheen Delhin Punaisella linnakkeella, mitä seuraa maan lipun nostaminen salkoon ja pääministerin puhe. Tapa on saanut alkunsa maan ensimmäisen pääministerin Jawaharlal Nehrun nostettua lippu salkoon Punaisella linnakkeella. Itsenäisyyspäivän kunniaksi myös koulut ja laitokset liputtavat. Itsenäisyyspäivän tapoihin kuuluu myös leijojen lennätys, mitkä edustavat maan vapaata henkeä.


title: Segona Divisió

text: Segona Divisió on Andorran toiseksi korkein miesten jalkapalloilun sarjataso. Kaudella 2017–2018 sarjassa pelasi kymmenen jokkuetta, jotka pelasivat kaksinkertaisen sarjan. Sarjan voittaja nousi suoraan pääsarjaan Primera Divisióon. Sarjassa toiseksi jäänyt pelasi jatkokarsinnan pääsarjassa toiseksi viimeiseksi jääneen kanssa.


title: Copa Constitució

text: Copa Constitució on Andorran jalkapalloilun merkittävin cupmuotoinen turnaus. Kaudella 2017–2018 turnaukseen osallistui 12 joukkuetta. Ensimmäisen kerran turnaus pelattiin kaudella 1990–1991, jonka jälkeen sitä ei pidetty kahteen kauteen. Kaudesta 1993–1994 lähtien turnaus on pelattu joka vuosi. Menestynein seura on FC Santa Coloma kymmenellä mestaruudellaan.


title: Mombaldone

text: Mombaldone on runsaan 200 asukkaan kunta Italian luoteisosan Astin maakunnassa Piemonten hallintoalueella.


title: Mombaldone

text: Kylä kuuluu Italian kauneimpien kylien järjestöön "I Borghi più belli d’Italia". Mombaldone on Langa Astigianan alueen ainoa kylä, jonka vanha ympärysmuuri on säilynyt. Kylän korkeimmalla kohdalla sijaitseva linna sen sijaan on raunioina. Paljolti keskiajan asussa säilynyt kylä on rakentunut yhden mukulakivetyn tien varrelle. Kylän keskus on Piazza Umberto I -aukio, jonka laidalla sijaitsevat Fabian- ja Sebastian-pyhimyksille omistettu rukoushuone vuodelta 1764 sekä kahdeksankulmainen San Nicola -kirkko vuodelta 1790. Kirkon sisällä on 1700-luvun öljymaalauksia muun muassa Giovanni Monevilta sekä jättimäiset urut, jotka ovat rakentaneet torinolaiset Collinon veljekset vuonna 1885.


title: Parabola GNU/Linux-libre

text: Parabola GNU/Linux-libre on Linux-jakelupaketti i686, x86-64 ja ARMv7 arkkitehtuureille. Se pohjautuu Arch Linux ja Arch Linux ARM Linux-jakeluihin ja sen päivitysmalli on rolling release. Parabola on Free Software Foundationin suosittelema käyttöjärjestelmä, sen sisältäessä vain vapaita ohjelmistoja ja kaikki ei-vapaa binääri on poistettu. Parabola käyttää tavanomaisen Linux-ytimen sijasta Linux-libre-ydintä.


title: Renault–Nissan C -pohjalevy

text: Renault–Nissan C -pohjalevy on Renault’n ja Nissanin yhteistyössä kehittämä pohjalevy keskikokoisille etu- ja nelivetoisille autoille, joissa moottori on sijoitettu poikittain. Sen seuraajaksi kehitettiin modulaarinen CMF-pohjalevy.


title: Neive

text: Neive on 3 000 asukkaan kunta Italian luoteisosan Cuneon maakunnassa Piemonten hallintoalueella. Se sijaitsee 308 metriä merenpinnan yläpuolella noin 50 kilometriä Torinosta kaakkoon.


title: Neive

text: Neiven 300 asukkaan keskustaajama kuuluu Italian kauneimpien kylien järjestöön "I Borghi più belli d’Italia". Se sijaitsee kukkulalla, josta on hyvät näkymät ympäristön viiniviljelmille. Kylä muodostuu vieri viereen rakennetuista punatiilikattoisista taloista, joista monet ovat viinitilojen päärakennuksia. Niistä vanhin on 1200-luvulta periytyvä Casa Cotto, jonka omistaa vauras pankkiiriperhe. Muiden rakennusten yläpuolelle nousee kaksi tornia, Torre dell’Orologio (1224) ja 900-luvulta peräisin oleva torni, joka on ainoa entisestä Santa Maria del Piano -benediktiiniluostarista säilynyt osa.


title: Renault–Nissan CMF -pohjalevy

text: Renault–Nissan CMF -pohjalevy ("Common Module Family") on Renault’n ja Nissanin yhteistyössä kehittämä modulaarinen pohjalevy etu- ja nelivetoisille autoille, joissa moottori on sijoitettu poikittain. Pohjalevyn etuja aiempiin ratkaisuihin verrattuna ovat alhaisemmat kustannukset ja monikäyttöisyys, sillä CMF-perustalle voidaan rakentaa eri kokoisia ja -mallisia autoja. CMF-pohjalevy korvaa aiemmat B-, C- ja D-pohjalevyt.CMF-A-arkkitehtuuri on suunniteltu kaikkein pienimpiä ja edullisimpia automalleja varten, joita myydään kehittyvillä markkina-alueilla, kuten Intiassa.


title: Iemand als jij

text: Iemand als jij on Barbara Dexin esittämä kappale, joka edusti Belgiaa vuoden 1993 Eurovision laulukilpailussa Irlannin Millstreetissä.


title: Iemand als jij

text: Kappale sijoittui Euroviisuissa viimeiseksi 3 pisteellä.


title: Shiru

text: Shiru () on Lahakat Shirun esittämä kappale, joka edusti Israelia vuoden 1993 Eurovision laulukilpailussa Irlannin Millstreetissä.


title: Shiru

text: Kappale sijoittui Euroviisuissa 25 maan joukosta sijalle 24. 4 pisteellä.


title: Tih deževen dan

text: Tih deževen dan on 1X Bandin esittämä kappale, joka edusti Sloveniaa vuoden 1993 Eurovision laulukilpailussa Irlannin Millstreetissä.


title: Tih deževen dan

text: Kappale sijoittui Euroviisuissa 25 maan joukosta sijalle 22. 9 pisteellä.


title: Under stjernerne på himlen

text: Under stjernerne på himlen on Tommy Seebach Bandin esittämä kappale, joka edusti Tanskaa vuoden 1993 Eurovision laulukilpailussa Irlannin Millstreetissä.


title: Under stjernerne på himlen


title: Renault Wind

text: Renault Wind on Renault’n vuosina 2010–2013 valmistama pieni coupé-cabriolet-korinen automalli, joka perustuu Renault Twingoon. Se esiteltiin Geneven autonäyttelyssä keväällä 2010.


title: Renault Wind

text: Moottoreina olivat Twingosta peräisin olevat 1,2- (100 hv) ja 1,6-litraiset (133 hv) bensiinimoottorit. Keväällä 2011 Geneven autonäyttelyssä Renault esitteli Gordini-erikoismallin, joka oli väriltään sininen valkoisin raidoin. Katto oli musta ja sisustus sinimustaa nahkaa.


title: Esmer Yarim

text: Esmer Yarim on Burak Aydosin esittämä kappale, joka edusti Turkkia vuoden 1993 Eurovision laulukilpailussa Irlannin Millstreetissä.


title: Esmer Yarim

text: Kappale sijoittui Euroviisuissa 25 maan joukosta sijalle 21. 10 pisteellä.


title: Donne-moi une chance

text: Donne-moi une chance on Modern Timesin esittämä kappale, joka edusti Luxemburgia vuoden 1993 Eurovision laulukilpailussa Irlannin Millstreetissä.


title: Donne-moi une chance

text: Kappale sijoittui Euroviisuissa 25 maan joukosta sijalle 20. 11 pisteellä.


title: Ranskan ympäriajo 2018

text: Ranskan ympäriajo 2018 oli järjestyksessään 105. maantiepyöräilyn Ranskan ympäriajo. Noin 3 300 kilometrin pituinen kilpailu alkoi Noirmoutier-en-l’Îlestä Vendéen departementissa 7. heinäkuuta ja päättyi Avenue des Champs-Élysées'lle Pariisiin 29. heinäkuuta. Ympäriajoon osallistui 176 ajajaa 22 joukkueesta. Vuorietappeja poljettiin Alpeilla, Ranskan keskiylängöllä ja Pyreneillä.


title: Ranskan ympäriajo 2018

text: Geraint Thomas voitti kilpailun minuutin ja 51 sekunnin erolla Tom Dumouliniin, Chris Froome sijoittui kolmanneksi. Peter Sagan voitti pistekilpailun, Julian Alaphilippe mäkikirikilpailun, Pierre Latour nuorten kilpailun ja Movistar Team joukkuekilpailun.


title: Ranskan ympäriajo 2018

text: Lähde: Pro Cycling stats


title: Better the Devil You Know (Sonian kappale)

text: Better the Devil You Know on Sonian esittämä kappale, joka edusti Iso-Britanniaa vuoden 1993 Eurovision laulukilpailussa Irlannin Millstreetissä.


text: Kappale sijoittui Euroviisuissa toiseksi 164 pisteellä.


title: Dar es Salaamin yliopisto

text: Dar es Salaamin yliopisto (, lyhennys UDSM; swahiliksi "Chuo Kikuu cha Dar es Salaam") on Tansanian suurimmassa kaupungissa Dar es Salaamissa ja sen ympäristössä toimiva julkinen yliopisto. Maansa vanhin yliopisto on perustettu 1. heinäkuuta 1970. 1980-luvulle saakka UDSM oli käytännössä maansa ainoa yliopisto.


title: Dar es Salaamin yliopisto

text: Itsenäistä yliopistoa edelsi heinäkuussa 1961 aloittanut, aluksi vain oikeustieteellisen tiedekunnan sisältänyt Lontoon yliopistoon kytkeytynyt korkeakoulu (University College Dar es Salaam). Vuonna 1963 tämä korkeakoulu oli yksi Itä-Afrikan yliopiston muodostaneista oppilaitoksista yhdessä ugandalaisen Makerere University Collegen (vuodesta 1970 Makereren yliopisto) ja kenialaisen Nairobi University Collegen (vuodesta 1970 Nairobin yliopisto) kanssa.


title: Dar es Salaamin yliopisto

text: Vuonna 2013 UDSM:ssa suoritettiin 6 044 alempaa korkeakoulututkintoa (40 % naisopiskelijoilta), 1 065 maisteritutkintoa ja 42 tohtoritutkintoa sekä 167 muuta alemman korkeakoulututkinnon jälkeistä tutkintoa. Yliopistossa työskenteli noin 2 200 ihmistä. Yliopistossa on kaikkiaan vajaa 20 000 opiskelijaa.


title: Dar es Salaamin yliopisto

text: Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Afrikan yliopistojen 32. sijalle ja maailmanlistan sijalle 2021.


title: Charles Hagan

text: Charles Eero Wilho Hagan (17. toukokuuta 1922 Helsinki – 7. helmikuuta 1998 Nakkila) oli suomalainen arkkitehti.


title: Charles Hagan

text: Charles Haganin vanhemmat olivat kirjailija Elsa Soini ja konsuli Eero Hagan. Hagan kirjoitti ylioppilaaksi Helsingin toisesta suomalaisesta lyseosta 1942 ja valmistui arkkitehdiksi Teknillisestä korkeakoulusta 1949. Tämän jälkeen hän työskenteli arkkitehtina Asuntorakennustuotannon valtuuskunta Aravassa, ja opetti myös vuodesta 1951 lähtien tyylioppia Suomen taideakatemiassa, kunnes perusti oman arkkitehtitoimiston Porin 1954. Hän oli suunnittelemassa Riihikedon kaupunginosan arava-aluetta ja vuosina 1968–1985 Hagan toimi Porin apulaisasemakaava-arkkitehtina. Hänen työnsä ovat enimmäkseen Porin seudulle valmistuneita rivi- ja omakotitaloja sekä kesähuviloita. Muista töistä tunnetuimpia ovat yhdessä Olaf Küttnerin kanssa suunniteltu Hotelli Juhana Herttua sekä Keskuskartano, joka valmistuessaan oli Pohjoismaiden suurin vuokratalo. Oman yksityiskotinsa "Villa Präskinrinteen" Hagan suunnitteli ja rakennutti Nakkilaan vuonna 1961. Se toimi myös hänen koetalonaan ja muuttui aina uusien suunnitelmien mukaan.


title: Mi stamatás

text: Mi stamatás (, ”Älä pysähdy”) on Kyriákos Zoumpoulákiksen & Dímos Van Béken esittämä kappale, joka edusti Kyprosta vuoden 1993 Eurovision laulukilpailussa Irlannin Millstreetissä.


title: Mi stamatás

text: Kappale sijoittui Euroviisuissa 25 maan joukosta sijalle 19. 17 pisteellä.


title: Ostana

text: Ostana on kunta ja kylä Italian luoteisosan Cuneon maakunnassa Piemonten hallintoalueella. Se sijaitsee 1 282 metriä merenpinnan yläpuolella noin 60 kilometriä Torinosta lounaaseen.


title: Ostana

text: Ostana kuuluu Italian kauneimpien kylien järjestöön "I Borghi più belli d’Italia".


title: Ostana

text: Alle sadasta kunnan asukkaasta vain puolet asuu siellä ympärivuotisesti. 1920-luvulla Ostanassa asui yli tuhat ihmistä, mutta se on sen jälkeen kärsinyt väestökadosta. Vuonna 2016 kunnassa syntyi ensimmäinen vauva 28 vuoteen.


title: Ostana

text: Ostanan kunta on vuodesta 2008 jakanut palkintoja vähemmistökielillä kirjoitetun kirjallisuuden tekijöille. Siellä on palkittu muun muassa saameksi kirjoittava Niillas Holmberg vuonna 2015.


title: Viel zu weit

text: Viel zu weit on Münchener Freiheitin esittämä kappale, joka edusti Saksaa vuoden 1993 Eurovision laulukilpailussa Irlannin Millstreetissä.


title: Viel zu weit

text: Kappale sijoittui Euroviisuissa 25 maan joukosta sijalle 18. 18 pisteellä.


title: Erkki Silvennoinen

text: Erkki Silvennoinen on suomalainen bassokitaristi, joka soittaa yhtyeissä Omnium Gatherum ja De Lirium’s Order sekä Raskasta joulua -projektissa.


title: Erkki Silvennoinen

text: Silvennoinen soitti vuosina 2004–2007 Amoralissa, ja sen jälkeen Idols-voitaja Ari Koivusen yhtyeessä sekä Northern Kingsin levyillä. Raskasta joulua -projektissa hän on ollut mukana vuoden 2006 kiertueesta alkaen. De Lirium’s Orderiin hän liittyi syksyllä 2010 ja Omnium Gatherumiin kaksi vuotta myöhemmin.


title: Sva bol svijeta

text: Sva bol svijeta on Fazlan esittämä kappale, joka edusti Bosnia ja Hertsegovinaa vuoden 1993 Eurovision laulukilpailussa Irlannin Millstreetissä.


title: Sva bol svijeta

text: Kappale sijoittui Euroviisuissa 25 maan joukosta sijalle 16. 27 pisteellä.


title: Talacren rautatieasema

text: Talacren rautatieasema oli rautatieasema Talacren kylässä Flintshiressä, Walesissa. Se sijaitsi North Wales Coast Linen varrella.


title: Talacren rautatieasema

text: North Wales Coast Line Chesteristä Holyheadiin avattiin vuonna 1848. Pohjois-Walesin rannikosta tuli hiljalleen suosittu lomakohde Liverpoolin ja Manchesterin asukkaiden keskuudessa. London & North Western Railway halusi hyödyntää lomalaisten virtaa ja avasi 1. toukokuuta 1903 aseman radan varrelle Talacreen, jossa oli pitkä hiekkaranta.


title: Talacren rautatieasema

text: Talacren aseman kohdalla linja oli neliraiteinen. Keskimmäisillä raiteilla kulkivat pikajunat ja ulommilla paikallisjunat, mutta Talacressa oli laiturit vain uloimmilla raiteilla. Asema sijaitsi ylikulkusillan länsipuolella, ja siellä oli vain yksinkertaiset katokset. Alun perin katokset saattoivat olla puiset, mutta myöhemmin ne korvattiin betonisilla. Talacressa pysähtyivät paikallisjunat sekä kesäisin lomalaisia kuljettavat junat.


title: Talacren rautatieasema

text: Lomaliikenne alkoi 1960-luvulle tultaessa taantua. Talacren aseman liikennemäärät jäivät vähäisiksi, ja sitä ehdotettiinkin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966. Aseman yhteydessä ollut yksityinen sivuraide jäi vielä tämän jälkeen käyttöön, mutta sekin suljettiin myöhemmin.


title: Talacren rautatieasema

text: Aseman laiturit sekä portaat länteen menevien junien laiturille ovat yhä paikoillaan. Aseman rakennukset on purettu, mutta laitureissa olevista levennyksistä näkee, missä rakennukset ovat olleet.


title: Don’t Ever Cry

text: Don't Ever Cry on Putin esittämä kappale, joka edusti Kroatiaa vuoden 1993 Eurovision laulukilpailussa Irlannin Millstreetissä.


title: Don’t Ever Cry

text: Kappale sijoittui Euroviisuissa 25 maan joukosta sijalle 15. 31 pisteellä.


title: Candelo

text: Candelo on 8 000 asukkaan kunta Italian luoteisosan Biellan maakunnassa Piemonten hallintoalueella. Se sijaitsee noin sata kilometriä Milanosta länteen ja 80 kilometriä Torinosta koilliseen.


title: Candelo

text: Candelon 1200- ja 1300-luvulta peräisin oleva linnoitus Ricetto di Candelo kuuluu Italian kauneimpien kylien järjestöön "I Borghi più belli d’Italia". Ricetto on Piemonten alueen parhaiten säilynyt linnoitus. Muurien ympäröimä, pääasiassa maataloustuotteiden turvavarastointiin käytetty alue on pinta-alaltaan noin 110 × 120 metriä eli noin 13 000 neliömetriä. Siellä on parisataa kivistä varastorakennusta vieri vieressä.


title: Maria Magdalena (kappale)

text: Maria Magdalena on Tony Wegasin esittämä kappale, joka edusti Itävaltaa vuoden 1993 Eurovision laulukilpailussa Irlannin Millstreetissä.


title: Maria Magdalena (kappale)

text: Kappale sijoittui Euroviisuissa 25 maan joukosta sijalle 14. 32 pisteellä.


title: Joonas Koto

text: Joonas ”Jope” Koto on suomalainen kitaristi, joka soittaa yhtyeissä Malpractice ja Omnium Gatherum. Hän on soittanut myös yhtyeissä To/Die/For ja HateFrame.


title: Joonas Koto

text: Kodon yhtyeistä pitkäaikaisin on vuonna 1994 perustettu progressiivista metallia esittävä Malpractice, jonka perustaja ja pääasiallinen laulunkirjoittaja hän on. Vuosina 1999–2003 ja 2006–2009 Koto kuului To/Die/Foriin, jonka kanssa hän teki neljä studioalbumia. Laulaja Jarno Perätalo ja rumpali Tommi Lillman olivat hänen lapsuudenystäviään. Hän soitti yhtyeen livekokoonpanossa koskettimia sen ollessa vielä nimeltään Mary-Ann ja siirtyi kitaraan aiemman kitaristin erottua ennen "All Eternity" -albumin (1999) äänityksiä.


title: Joonas Koto

text: Kesällä 2011 Koto liittyi Omnium Gatherumiin soitettuaan sitä ennen yhtyeessä vuoden ajan sessiomuusikkona. Yhtyeen johtaja on Malpracticessakin soittanut Markus Vanhala.


title: Joonas Koto

text: Koto on nimennyt Stonen lempiyhtyeekseen ja sen kitaristin Roope Latvalan suurimmaksi musiikilliseksi vaikuttajakseen.


title: Mostynin rautatieasema

text: Mostynin rautatieasema oli rautatieasema lähellä Mostynin kylää Flintshiressä, Walesissa. Se sijaitsi North Wales Coast Linen varrella.


title: Mostynin rautatieasema

text: Mostynin asema avautui osana Chesteristä Holyheadiin kulkevaa North Wales Coast Linea 1. toukokuuta 1848. Raiteita asemalla oli alun perin kaksi, ja kummallekin raiteelle oli oma laiturinsa. Länteen kulkevien junien laiturilla oli suuri tiilinen asemarakennus. 1900-luvun lopulle tultaessa linjasta oli tullut niin vilkas, että raiteita rakennettiin kaksi lisää. Mostynissä itään kulkevien junien laiturista tehtiin laiturisaareke, jota käyttivät keskimmäisillä raiteilla kulkeneet pikajunat, ja uloimmalle raiteelle rakennettiin uusi laituri.


title: Mostynin rautatieasema

text: Aseman luoteispäässä oli jalankulkusilta, jota pitkin matkustajat pääsivät laiturilta toiselle. Mostynissä oli lukuisia sivuraiteita, jotka menivät läheiseen satamaan, ja lisäksi tavaraliikennettä palveli länteen kulkevien junien laiturin päähän rakennettu tiilinen makasiini. Aseman kaakkoispäässä oli opastinrakennus. Mostynissä pysähtyivät niin paikallis- kuin pikajunat, ja 1900-luvulle tultaessa se oli myös lomalaisten suosiossa erityisesti kesäisin.


title: Mostynin rautatieasema

text: Liikenne linjalla alkoi 1960-luvulle tultaessa vähetä, ja Mostynin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966.


title: Mostynin rautatieasema

text: Länteen menevien junien laituri ja sillä oleva asemarakennus ovat yhä paikoillaan, mutta muut laiturit on purettu. Myös sataman sivuraiteet sekä tavaramakasiini ovat edelleen olemassa. Asemarakennus on käytössä yksityisasuntona.


title: DAF 66

text: DAF 66 on DAF:n vuosina 1972–1975 valmistama alemman keskiluokan automalli, joka korvasi DAF 55:n. Volvon ostettua DAF:n henkilöauto-osaston 1970-luvun puolivälissä se jatkokehitti mallia, ja näin syntyi Volvo 66. DAF 66:ta valmistettiin yli 140 000 kappaletta.


title: DAF 66

text: Korimalleina olivat kaksioviset sedan ja coupé sekä kolmiovinen farmari. 1,1- (53 hv) ja 1,3-litraiset (57 hv) nelisylinteriset moottorit olivat peräisin Renault’lta. Voimansiirtona oli aina portaaton CVT-automaattivaihteisto nimeltään "Variomatic".


title: Tribhuvanin yliopisto

text: Tribhuvanin yliopisto (; , lyhennys TU) on Nepalin pääkaupunki Kathmandun lähistön Kirtipurista käsin johdettu, opiskelijamäärältään erittäin suuri julkinen yliopisto. Se on maansa vanhin yliopisto ja on perustettu vuonna 1959.


title: Tribhuvanin yliopisto

text: Yliopiston seremoniallisena kanserina toimii Nepalin pääministeri ja myös maan opetusministerillä on seremoniallinen asema yliopiston johdossa. Varsinaisesti yliopistoa johtaa varakanslerin asemassa toimiva professori.


title: Tribhuvanin yliopisto

text: Tribhuvanin yliopistossa oli vuonna 2014 yhteensä 405 341 opiskelijaa. Yliopistolla työskenteli yhtensä 15 196 ihmistä, joista 7 966 oli opetushenkilökuntaa. Kaikkiaan noin 30 miljoonaisen asukkaan Nepalin yliopisto-opiskelijoista 78 prosenttia opiskeli vuonna 2016 Tribhuvanin yliopistossa. Yliopiston suhteellinen osuus nepalilaisista opiskelijoista on pienentynyt 2000-luvulla, sillä vielä 2006 jopa 90 prosenttia yliopisto-opiskelijoista oli TU:n opiskelijoita. Maan seuraavaksi suurimmat yliopistot ovat Pokharan yliopisto (osuus 7,2 % vuonna 2016) ja Kathmandun yliopisto (4,6 %).


title: Tribhuvanin yliopisto

text: Espanjalaisessa, korkeakoulujen verkkonäkyvyyttä korostavassa Webometrics-yliopistorankingissa Tribhuvanin yliopisto arvioitiin vuonna 2018 Kathmandun yliopiston jälkeen maansa toiseksi parhaaksi yliopistoksi ja ylsi maailmanlistan sijalle 3816.


title: Chauvet’n luola

text: Chauvet’n luola on kalliomaalauksistaan tunnettu kalliomuodostelma Ranskassa.


title: Chauvet’n luola

text: Luolan maalaukset kuuluvat maailman vanhimpiin ja parhaiten säilyneisiin. Ne ovat peräisin Aurignacin kulttuurin ajoilta noin 30 000 vuotta sitten. Kivivyöry tukki luolan noin 20 000 vuotta sitten, ja se avattiin uudelleen vasta vuonna 1994. Luola on Unescon maailmanperintökohde.


Paras brittiläisen independent-elokuvan miespääosa () on elokuvapalkinto, joka on jaettu vuodesta 1998 lähtien vuosittain parhaalle miesnäyttelijälle brittiläisessä independent-elokuvassa. Palkinto on osa British Independent Film Awards -gaalaa.


title: Volpedo

text: Volpedo on 1 261 asukkaan kunta Italian luoteisosan Alessandrian maakunnassa Piemonten hallintoalueella. Se sijaitsee rannikkokaupunki Genovasta noin 80 kilometriä pohjoiseen.


title: Volpedo

text: Volpedo tunnetaan taidemaalari Giuseppe Pellizza da Volpedon (1868–1907) synnyin- ja asuinpaikkana, ja taiteilijan kotimuseo on yksi kunnan merkittävimmistä nähtävyyksistä.


title: Volpedo

text: Volpedo kuuluu Italian kauneimpien kylien järjestöön "I Borghi più belli d’Italia".


title: Nord-Pas-de-Calais’n kaivosalue

text: Nord-Pas-de-Calais’n kaivosalue on alue Pohjois-Ranskassa, jossa kaivettiin hiiltä 1700-luvulta 1900-luvulle. Alueella on yhteensä 109 kaivosta, joista vanhin on 1850-luvulta, hissirakennelmia, sivukivikasoja, joista suurimmat kohoavat 90 metrin korkeuteen. Niiden lisäksi alueella on vanhoja kaivosratoja ja kaivoskyliä. Alue on Unescon maailmanperintökohde vuodesta 2012.


title: Luettelo Liigacupin loppuotteluista

text: Tämä on luettelo vuosina 1994–2000 ja 2004–2016 pelatun jalkapallon Liigacupin loppuotteluista.


title: Tämä taivas, tämä maa (albumi)

text: Tämä taivas, tämä maa on suomalaislaulaja Dannyn vuonna 1992 julkaistu 13. studioalbumi. Jukka Kuoppamäen kirjoittama nimikappale, yhdessä Aikamiesten kanssa levytetty ”Tämä taivas, tämä maa”, nosti hiljaisemman 1980-luvun jälkeen Dannyn jälleen suuren yleisön tietoisuuteen.


title: Tämä taivas, tämä maa (albumi)

text: Albumi oli Dannyn studiolevyistä ensimmäinen, joka julkaistiin myös CD:nä.


title: Usseaux

text: Usseaux [yso] on 182 asukkaan kunta Italian luoteisosan Torinon metropolikaupungin alueella Piemonten hallintoalueella. Se sijaitsee lähellä Ranskan rajaa noin 90 maantiekilometriä Torinosta länteen.


title: Usseaux

text: Usseaux jakaantuu viiteen pikkukylään Chisone-joen varrella: hallintokylä Usseaux, maatalouskylä Balboutet, alkuperäisenä säilynyt alppikylä Laux, Pourrières vanhoine kirkkoineen ja metsien ympäröimä Fraisse. Usseaux kuuluu Italian kauneimpien kylien järjestöön "I Borghi più belli d’Italia".


title: Safranbolu

text: Safranbolu on kaupunki Turkissa. Se on samannimisen piirikunnan keskus. Vuoden 2017 lopussa kaupungin väkiluvuksi arvioitiin noin 48 000 ja piirikunnan väkiluvuksi 65 000.


title: Safranbolu

text: Safranbolu on saanut nimensä sahramista, jota kasvatettiin ja myytiin siellä.


title: Safranbolu

text: Safranbolu oli 1200-luvulta alkaen tärkeä karavaanien pysähdyspaikka itä-länsisuuntaisen kauppareitin varrella. Sen merkitys hiipui vasta rautateiden tulon myötä.


title: Safranbolu

text: Safranbolu on tyypillinen vanha osmanikaupunki. Çukurin kaupunginosa kaupunkia halkovien jokien välissä on on ollut muslimien asuttamaa aluetta, ja sen keskellä on kauppatori jota ympäröivät puiset asuintalot. Kıranköy on ollut ei-muslimien aluetta ja sen rakenne muistuttaa eurooppalaisia kaupunkeja. Siellä on kivitaloja, joissa kauppiaat ja ammattilaiset asuivat puotiensa yläkerrassa. Kolmas perinteinen kaupunginosa, Bağlar, koostuu viinitarhojen ympäröimistä huviloista, ja se on ollut paremman väen kesänviettopaikka. Safranbolussa on säilynyt alkuperäinen kaupunkirakenne mutkittelevine kujineen, ja niiden varsilla monia taloja alkuperäisessä asussaan. Kaupunki on Unescon maailmanperintökohde vuodesta 1994. Siellä on yli tuhat rekisteröityä historiallista kohdetta: asuintaloja, moskeijoita, kylpylöitä, suihkulähteitä, hautakammioita, kellotorni ja aurinkokello.


title: Wimbledonin tennisturnaus 2018 – miesten nelinpeli

text: Łukasz Kubot ja Marcelo Melo olivat puolustava mestaripari, mutta he hävisivät toisella kierroksella parille Jonathan Erlich ja Marcin Matkowski.


text: Mike Bryan ja Jack Sock voittivat mestaruuden.


title: Intian teknilliset korkeakoulut

text:
Intian teknilliset korkeakoulut (, IITs) ovat Intiassa toimivia teknillisiä korkeakouluja. Niiden ohella monet intialaiset yliopistot antavat ylempää insinööritieteiden korkeakouluopetusta.
Intian teknillisten korkeakoulujen verkosto sai alkunsa 1950-luvulla. Toukokuussa 1950 Kharagpuriin perustettiin instituutti, joka sai nimekseen "Indian Institute of Technology" (IIT) ennen kuin se nimettiin virallisesti vihkiäisten yhteydessä 18. elokuuta 1951. IIT Kharagpurin jälkeen seuraavina käynnistyivät IIT Bombay (1958), IIT Madras (1959), IIT Kanpur (1959), ja IIT Delhi (1961). Sittemmin määrä on lisääntynyt, ja lukuvuonna 2017-2018 toiminnassa oli yhteensä 23 IIT-järjestelmän korkeakoulua. Näiden sijainti on esitetty oheisella kartalla.


title: Intian teknilliset korkeakoulut

text: Näiden korkeakoulujen pääsykokeita luonnehditaan hyvin haastaviksi. Vuonna 2012 IIT-korkeakoulujen 500 000:sta hakijasta vain kaksi prosenttia eli noin 10 000 opiskelijaa hyväksyttiin. Kukin yksittäinen IIT tarjoaa sisäänpääsyn vain 100–1400 korkeakouluopiskelijalle vuodessa (2016). Suurimmassa IIT:ssä (IIT Kharagpur) opiskeli lukuvuonna 2017-2018 noin 12 000 opiskelijaa, mutta joukossa oli myös alle 300 opiskelijan instituutteja (esim. IIT Jodhpur).


title: Intian teknilliset korkeakoulut

text: Vuonna 2017 kansainvälinen Shanghain Jiao Tong -yliopiston ARWU-yliopistoranking sisällytti kolme Intian teknologiainstituuttia (IIT) maan korkeakoulujen parhaimmistoon: IIT Delhi, IIT Kharagpur ja IIT Madras. Ne kaikki sijoittuivat vertailussa maailmanlistan ehdokaslistalle sijaluokkaan 701-800, johon Intiasta luokiteltiin myös Delhin yliopisto. Näitä korkeatasoisemmiksi ARWU arvioi vain kolme muuta intialaista korkeakoulua tai yliopistoa (Intian tiedeinstituutti, Jawaharlal Nehrun yliopisto ja Kalkutan yliopisto).


title: Intian teknilliset korkeakoulut

text: Intian kansallisessa korkeakoulujen paremmuusluokittelussa (NIRF) Intian arvostetuimpien korkeakoulujen joukkoon sijoittuivat seuraavat teknilliset korkeakoulut (IIT):


title: Intian teknilliset korkeakoulut

text: Myös Times Higher Education ja espanjalainen, korkeakoulujen verkkonäkyvyyttä korostava Webometrics-yliopistorankingissa sijoittivat paljolti samat IIT:t arvoistetuimpien intialaisten korkeakoulujen joukkoon.


title: Intian teknilliset korkeakoulut

text: Oheisessa luettelossa on esitetty IIT-järjestelmään kuuluvat Intian teknilliset korkeakoulut perustamisvuotensa (IIT:n asema) mukaisessa järjestyksessä. Vuonna 2016 neljä uutta korkeakoulua (ITT Goa, ITT Dharwad, ITT Bhilai ja ITT Jammu) liitettiin osaksi IIT-järjestelmää.


title: Zupaysaurus

text: Zupaysaurus (nimen merkitys: ”paholaislisko”) on sukupuuttoon kuollut, teropodeihin kuulunut dinosaurussuku. Se eli noin 221–205 miljoonaa vuotta sitten triaskaudella. "Zupaysauruksen" fossiileja ollaan löydetty La Riojan maakunnasta Argentiinasta.


title: Zupaysaurus

text: "Zupaysauruksen" pituus oli noin neljä metriä ja kallon pituus 45 senttimetriä. Dinosauruksen nimi ”paholaislisko” tulee ketšuan kielen sanasta "zupay", mikä tarkoittaa paholaista. "Zupaysauruksesta" tehtyihin fossiililöytöihin lukeutuu lähes täydellinen kallo, oikea takajalka ja nilkka, hartiavyön oikeanpuoleinen osa sekä 12 selkänikamaa.


title: Den of Thieves

text: Den of Thieves on vuonna 2018 ensi-iltansa saanut yhdysvaltalainen toimintaelokuva, jonka on ohjannut Christian Gudegast. Joissain maissa elokuva julkaistiin nimellä Criminal Squad. Sen ensi-ilta oli Yhdysvalloissa 19. tammikuuta 2018.


title: Den of Thieves

text: Helmikuussa 2018 vahvistettiin tieto tulevasta jatko-osasta.


title: Den of Thieves

text: Los Angelesin seriffin erikoisyksikkö yrittävät pysäyttää menestynyttä ryöstäjäjoukkoa joiden uusin idea on päästä käsiksi mahdottomana ryöstettävänä pidetyn Yhdysvaltain keskuspankin Los Angelesin rahavarastoihin.


title: Den of Thieves

text: "Den of Thieves" on ohjaaja Christian Gudegastin esikoisohjaus. Sen kuvaukset tapahtuivat suurimmaksi osaksi Yhdysvalloissa Atlantan kaupungissa.


title: Den of Thieves

text: 30 miljoonaa dollaria vaatinut elokuva on menestynyt hyvin keräämällä 80 miljoonaa lipputuloina. Rotten Tomatoes sivuston arvostelijat antoivat sille arvosanaksi 41%, ja sivuston käyttäjät arvosanan 63%. Metacritic sivuston 24 kriitikkoa antoi sille 49/100 pistettä ja käyttäjät 6,5/10. CinemaScopen (asteikolla A+ – D-) elokuvan arvosana on B+. Suomalaisen Episodi.fi-sivuston arvostelija Matti Komulainen antoi elokuvalle 3/5 tähteä kehumalla toimintakohtauksia ja aidolta vaikuttavia autostuntteja.


title: Den of Thieves

text: Helmikuussa 2018 vahvistettiin Gudegastin palaavan käsikirjoittajaksi tulevaan jatko-osaan. Samalla vahvistettiin päänäyttelijöiden jatkavan rooleissaain.


title: Holywell Junctionin rautatieasema

text: Holywell Junctionin rautatieasema oli rautatieasema Greenfieldin kylässä lähellä Holywellin kaupunkia Flintshiressä, Walesissa. Holywell Junction oli nimensä mukaisesti risteysasema: se sijaitsi North Wales Coast Linen varrella kohdassa, jossa Holywellin rata erkani siitä. Asema oli toiminnassa vuosina 1848–1966.


title: Holywell Junctionin rautatieasema

text: Holywell Junctionin asemarakennus ja aseman opastinrakennus ovat molemmat suojeltuja rakennuksia.


title: Holywell Junctionin rautatieasema

text: Asema avautui 1. toukokuuta 1848 osana Chesteristä Holyheadiin kulkevaa North Wales Coast Linea. Sen nimenä oli alun perin pelkkä Holywell. Raiteita asemalla oli alun perin kaksi, ja kummallekin raiteelle oli oma laiturinsa. Aseman toiminnot olivat keskittyneet Holyheadiin päin menevien junien laiturille, jolla oli Francis Thompsonin suunnittelema suuri tiilinen asemarakennus. Toisella laiturilla ei alun perin ollut mitään. Asema sijaitsi Holywellin sataman vieressä, ja siellä olikin tiilinen makasiini rahdille ja sivuraiteita pääradan molemmin puolin.


title: Holywell Junctionin rautatieasema

text: Aseman länsipuolella radan yli kulki Holywellistä satamaan raitiotie. Vuonna 1867 avattiin rahtiliikenteelle Holywell Railway, joka kulki pääasiassa raitiotien reittiä. Monet Holywell Railwayn palvelemat yritykset menivät 1870-luvun loppuun mennessä konkurssiin, ja rautatien oli pakko lopettaa toimintansa. Kiskot nostettiin, mutta radan reitti jäi jäljelle.


title: Holywell Junctionin rautatieasema

text: Liikennemäärät Chesterin ja Holyheadin välillä kasvoivat 1800-luvun lopulla niin, että reitille rakennettiin kaksi raidetta lisää. Tämä toteutettiin Holywellissä niin, että pienempi laituri muutettiin laiturisaarekkeeksi ja uusien kiskojen toiselle puolelle rakennettiin puusta uusi laituri. Laiturilta toiselle vei alikulkutunneli aseman luoteispäässä. Laiturisaarekkeelle rakennettiin tiilestä yksikerroksinen rakennus ja uudelle sivulaiturille puinen odotustila. Keskimmäiset raiteet olivat pikajunien käytössä, ja paikallisjunat kulkivat ulommilla. Liikenteen ohjaamista varten laiturisaarekkeen luoteispäähän rakennettiin opastinrakennus.


title: Holywell Junctionin rautatieasema

text: Holywellin asemalta kaupungin keskustaan pääsi aluksi höyryrekalla. Vuonna 1905 London & North Western Railway alkoi tarjota liityntäyhteyttä linja-autolla. Suosio oli niin suurta, että yhtiö alkoi harkita rautatien rakentamista vanhan Holywell Railwayn reitille. Suunnitelmissa kävi jopa sähköistetyn raitiotien rakentaminen, mutta lopulta päädyttiin tavalliseen rautatien sivuhaaraan. Holywellin aseman kaakkoispäähän rakennettiin uusi raide, jota pitkin reitti kääntyi etelään ja liittyi Holywell Railwayn linjaukselle. Asemarakennuksen viereen tehtiin laiturisyvennys, jota uuden sivuhaaran junat käyttivät. Holywellin rata avattiin 1. heinäkuuta 1912, ja samana päivänä Holywellin aseman nimi muuttui Holywell Junctioniksi.


title: Holywell Junctionin rautatieasema

text: Holywell Junctionin molemmat radat olivat vilkkaita toista maailmansotaa edeltäneenä aikana. Aseman pääradala pysähtyi vuoden 1932 aikataulun mukaan arkisin 16 junaa kumpaankin suuntaan ja lisäksi keskiviikkoisin yksi ylimääräinen juna Chesteriin. Lauantaisin junia kulki 17 kumpaankin suuntaan, ja sunnuntaisin neljä junaa Chesteriin ja kolme Holyheadiin. Lisäksi Holywellin radalla kulki arkisin 23 junaa kumpaankin suuntaan, paitsi keskiviikkoisin 24. Lauantaisin junia kulki 25 suuntaansa, mutta sunnuntaisin rata oli suljettu. Toisen maailmansodan alettua liikennettä linjoilla vähennettiin.


title: Holywell Junctionin rautatieasema

text: Liikenne pääradalla palasi 1950-luvun alussa takaisin toista maailmansotaa edeltäneisiin lukemiin. Erityisen vilkasta liikenne oli kesälauantaisin, jolloin linjalla kulki lomalaisia kuljettavia junia. Sen sijaan Holywellin rataa ehdotettiin suljettavaksi vuonna 1954, ja viimeiset junat Holywell Towniin kulkivat lauantaina 9. syyskuuta 1954. Vaikka Holywell Junction ei enää ollut risteysasema, sen nimi säilyi silti ennallaan.


title: Holywell Junctionin rautatieasema

text: Liikenne linjalla alkoi 1960-luvulle tultaessa vähetä, vaikkakin Holywell Junction oli edelleen varsin vilkas. Siellä pysähtyi kesällä 1962 jopa 19 junaa päivässä kumpaankin suuntaan. Siitä huolimatta Holywell Junctionin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Henkilöliikenne asemalla loppui 14. helmikuuta 1966. Tavaraliikenteen käytössä Holywell Junction pysyi vielä 2. heinäkuuta 1973 asti.


title: Holywell Junctionin rautatieasema

text: Holyheadiin päin kulkeneiden paikallisjunien käyttämä laituri ja sillä oleva asemarakennus ovat edelleen paikoillaan, mutta muut laiturit on purettu. Asemarakennus on käytössä yksityisasumuksena, ja opastinrakennus oli vielä elokuussa 2015 käytössä. Asemarakennus on tason II* suojeltu rakennus, sillä sitä pidetään yhtenä hienoimmista säilyneistä 1800-luvun puolivälissä rakennetuista asemista Walesissa. Opastinrakennus on tason II suojeltu rakennus, sillä se muodostaa yhdessä asemarakennuksen kanssa arvokkaan kokonaisuuden.


title: Göremen kansallispuisto

text: Göremen kansallispuisto on luonnonsuojelualue Nevşehirin maakunnassa Turkin keskiosassa. Yhdessä Kappadokian kallioiden kanssa se muodostaa Unescon maailmanperintökohteen vuodesta 1985.


title: Göremen kansallispuisto

text: Kansallispuisto sijaitsee vulkaanisesti aktiivisella alueella Hasan- ja Erciyes-vuorten ympäristössä. Göremen laakso on eroosion muovaama. Puiston halkaisija on noin 40 km. Alueella on monia luolia, joissa on asunut ihmisiä 300-luvulta alkaen.


title: Venäjän–Persian sota (1804–1813)

text: Venäjän–Persian sota oli vuosina 1804–1813 käyty sota Venäjän keisarikunnan ja qajarien Persian välillä. Sodan taustalla oli maiden kiista Georgian alueesta, jonne Venäjä oli ulottanut vaikutusvaltansa 1700-luvulla. Sota alkoi venäläisten hyökkäyksellä vuonna 1804. Napoleonin sotien takia sota oli mutkikas myös kansainvälisen politiikan kannalta Persian hakiessa tukea Ranskalta ja briteiltä, joiden kanta sotaan vaihteli kuitenkin alati muuttuvien liittolaisuussuhteiden kautta. Sota päättyi lopulta Golestanin rauhaan vuonna 1813, jossa Persia menetti suuret osat alueistaan Araksjoen pohjoispuolella. Sopimus olki epäsuosittu ja vuosina 1826–1828 käytiin vielä toinen sota, joka päättyi kuitenkin entistä epäedullisempiin ehtoihin Persialle.


title: Venäjän–Persian sota (1804–1813)

text: Venäjän–Persian sodan taustalla oli maiden kiista nykyisen Georgian alueesta. Venäläiset olivat ulottaneet valtansa Georgiaan jo vuosina 1722–1723 käydyn sodan aikana Pietari Suuren kaudella, mutta lyhyen miehityksen jälkeen alue luovutettiin takaisin Persialle. Myöhemmin samalla vuosisadalla Venäjän Katariina Suuri liittoutui Georgian Kakhetin ja Kartlin kuningaskunnat yhdistäneen Erekle II:n kanssa. Vuonna 1783 solmittiin Georgijevskin sopimus, jolla kuningaskunnista tuli Venäjän protektoraatteja. Georgian kuningas sai pitää asemansa, mutta hän vannoi uskollisuutta Venäjälle saaden myös sotilasapua. Sotilasapuun kuului venäläinen varuskunta Tbilisissä, joka kuitenkin vedettiin georgialaisten suureksi pettymykseksi pois ennen Persian šaahi Agha Muhammad Šahin sotaretkeä Georgiaan. Agha Muhammad voitti Ereklen joukot Krtsanisin taistelussa Tblisin lähistöllä vuonna 1795, minkä jälkeen kaupunki hävitettiin. Tuhansia kaupungin asukkaita vietiin orjuuteen Persiaan. Myöhemmin venäläiset vetosivat tapahtumiin osoituksena georgialaisten suojelun tarpeesta, vaikkakin tuhon oli osittain mahdollistanut heidän oma vetäytymisensä.


title: Venäjän–Persian sota (1804–1813)

text: Katariina Suuren kuoleman jälkeen Venäjän johtoon nousi Paavali I. Vuonna 1801 hän lakkautti Georgijevskin sopimuksen ja liitti Kartli-Kakhetin suoraan Venäjän alaisuuteen. Tällä välin surmatun Agha Muhammad Šahin seuraaja Fath Ali Šah esitti turhaan protesteja Persian suvereeniudesta Georgiassa. Häntä Venäjän valtaistuimella seuranneella Aleksanteri I:llä oli vielä suuremmat tavoitteet Kaukasuksen suunnalla. Maaliskuussa 1802 Aleksanteri kertoi ministereilleen tavoitteenaan olevan Venäjän rajan siirtäminen Kura- ja Araksjoille. Tavoitteensa toteuttamaan keisari asetti georgialaistaustaisen kenraali Pavel Tsitsianovin.


title: Venäjän–Persian sota (1804–1813)

text: Tsitsianovin johtama venäläisten sotaretki Persiaan alkoi vuonna 1804. Gəncən valtauksen yhteydessä Tsitsianov hylkäsi Gəncən kaanin antamat antautumisehdot. Kaupunki vallattiin ja venäläiset surmasivat jopa 3 000 paikallista. Gəncə sai uuden nimen "Jelizavetpol" ja sen moskeija muutettiin kirkoksi. Lähellä Jerevania he voittivat puolestaan Fath Ali Šahin pojan Abbas Mirzan johtamat persialaiset joukot. Venäläisten aluksi persialaisista saavuttamista voitoista huolimatta sota ei sujunut täysin suunnitelmien mukaan. Tsitsianovin käydessä neuvotteluja Bakun antautumisesta paikallisen persialaisen kuvernöörin kanssa vuonna 1806 kuvernöörin veljenpoika ampui häntä rintaan ja Tsitsianov kuoli.


title: Venäjän–Persian sota (1804–1813)

text: Persialla oli monimutkaiset ulkosuhteet johtuen paljolti samaan aikaan käydyistä Napoleonin sodista, joka muutti maailmanpoliittista tilannetta vähän väliä. Persia oli ennen Venäjän vastaista sotaa liittoutunut brittien kanssa brittien epäiltyä Venäjän mahdollisesti liittoutuvat Ranskan kanssa ja tavoittelevan Intiaa. Kansainvälisen politiikan muutokset olivat kuitenkin tehneet briteistä ja venäläisistä sittemmin liittolaisia ja kun Fath Ali Šah pyysi briteiltä apua venäläisiä vastaan pyyntö jätettiin huomiotta. Persia kääntyikin brittien sijaan sen vihollisen Ranskan puoleen. Ranska lähettikin Persiaan lähetystön ja Napoleon tunnusti Persian oikeuden Georgiaan. Persialle luvattiin myös sotilasapua, mutta jo ennen lähetystön saapumista perille ranskalaiset voittivat venäläiset Friedlandin taistelussa vuonna 1807, minkä jälkeen he liittoutuivat Venäjän kanssa. Ranskalaisten lähetystöä säikähtäneet britit olivat puolestaan rientäneet oman lähetystönsä kanssa Persiaan. Teheraniin vuonna 1809 saapunut Harford Jones solmikin Persian kanssa ystävyys- ja yhteistyösopimuksen, jolla britit lupasivat apua mitä tahansa maahan tunkeutuvaa eurooppalaisvaltaa vastaan. Persialaiset lupasivat puolestaan olla vaarantamatta brittien Intiaa ja tukea sitä tukea afgaanien hyökkäyksen varalta. Britit kannustivat Persiaa jatkamaan sotaansa Venäjää vastaan, mutta vuonna 1812 liittolaissuhteet muuttuivat jälleen Napoleonin hyökättyä Venäjälle.


title: Venäjän–Persian sota (1804–1813)

text: Rintamalla persialaiset olivat saavuttaneet joitakin voittoja venäläisistä Abbas Mirzan johdolla. Venäläisten ei esimerkiksi onnistunut vallata nykyisen Armenian aluetta, vaikka he piirittivät sen pääkaupunkia Jerevania kahteen otteeseen. Persialaisten onnistui myös yllyttää vuonna 1812 venäläisvastainen kapina venäläisten hallussaan pitämässä Georgiassa. Kokonaisuudessaan persialaiset kärsivät kuitenkin enemmän tappioita ja lokakuussa 1812 he kokivat erityisen raskaan tappion Aslanduzin taistelussa Araksjoen varrella.


title: Venäjän–Persian sota (1804–1813)

text: Briteille persialaisten sota heidän uutta liittolaistaan Venäjää vastaan alkoi käydä kiusalliseksi ja lokakuussa 1813 britit välittivätkin osapuolten välille Golestanin rauhan. Rauhansopimuksen nojalla Persia menetti Venäjälle lähes kaikki alueensa Araksjoen pohjoispuolella, kuten Dagestanin, Širvanin ja Georgian. Se sai kuitenkin pitää Jerevanin ja Nahitševanin. Sopimukseen kuului myös ehto, jonka mukaan Venäjä tunnustaisi ja tukisi Persian laillista kruununperijää. Ehto antoi käytännössä Venäjälle mahdollisuuden sekaantua maan kruununperimykseen, mikä osoittautui sittemmin huomattavan vahingolliseksi Persialle. Sopimuksen ehdot olivat muutenkin hyvin epäsuosittuja Persiassa. Abbas Mirza alkoi valmistautua uuteen sotaan ja sai tukea Napoleonin tappion vuonna 1815 jälkeen venäläisvastaisiksi jälleen muuttuneilta briteiltä. Toinen sota syttyi vuonna 1828, mutta se päättyi persialaisille vielä epäedullisempaan Turkmentšain rauhaan vuonna 1828, jolloin Persia menetti myös Jerevanin.


title: Hitto Heezy!

text: Hitto Heezy! on rap-artisti Hannes H.:n toinen studioalbumi, joka julkaistiin 23. maaliskuuta 2018.


title: Venäjän–Persian sota (1826–1828)

text: Venäjän–Persian sota oli vuosina 1826–1828 käyty sota Venäjän keisarikunnan ja qajarien Persian välillä. Sota edelsi nöyryyttävään Golestanin rauhaan päättynyt vuosien 1804–1813 sota, jolloin Persia menetti Jerevania lukuun ottamatta alueensa Araksjoen pohjoispuolella. Rauha oli epäsuosittu ja brittien tukema Persian šaahin poika Abbas Mirza johti persialaiset uuteen sotaan vuonna 1826. Alkumenestyksen jälkeen sota päättyi kuitenkin entistä epäedullisempaan Turkmantšain rauhan vuonna 1828, jonka myötä Persia menetti myös Jerevanin.


title: Venäjän–Persian sota (1826–1828)

text: Alueista Kaukasuksellakiistelleet Venäjä ja qajarien Persia olivat käyneet vuosien 1804–1813 välillä sodan, joka oli päättynyt persialaisten kannalta nöyryyttävään Golestanin rauhaan. Rauhansopimuksen nojalla Persia menetti Venäjälle suuren osan alueistaan Araksjoen pohjoispuolella. Persian käsiin olivat jääneet vain Jerevanja Nahitševan. Sopimus oli huomattavan epäsuosittu Persiassa, jossa alettiinkin pian puhua uudesta jihadista Venäjää vastaan. Persialaisia aiemmassa sodassa komentanut šaahi Fath Ali Šahin poika Abbas Mirza alkoikin valmistella uutta sotaa esimerkiksi uudistaen johtamansa armeijan joukkoja Azerbaidžanissa. Tukea Abbas Mirza sai briteiltä. Britit olivat olleet Venäjän liittolaisia Napoleonin sotien aikana, mutta Venäjää alettiin pitää jälleen uhkana Napoleonin tappion jälkeen vuonna 1815.